Poštovani gosti otvaram 10. sjednicu Predstavničkog doma Parlamentarne skupštine Bosne i Hercegovine. Dame i gospodo poslanici, cijenjeni gosti, sve vas skupa pozdravljam. Konstatujem da današnjoj sjednici prisustvuje 37 poslanika. Dva poslanika iz HRZ-a, gospodin Zorić i Andrić trebaju se pridružiti svaki trenutak. Oni su ovdje u zgradi Parlamenta. Danas sa sjednice su odsutni gospodin Jahić Elmir koji je najavio svoje odsustvo opravdano, zatim gospoda Hasan Muratović koji je na službenom putu u ime Parlamentarne skupštine Bosne i Hercegovine, gospodin Nijaz Duraković koji je također na službenom putu opravdano dakle odsutan, gospodin Žigić Izet, juče sam objasnio dakle formalno više ne može biti poslanik. Mi danas treba da napravimo odgovarajuće akte koji će omogućiti njegovu zamjenu pred Izbornom komisijom Bosne i Hercegovine i gospodin Abdulah Nakaš, očekujemo da se prema njegovoj dakle najavi svaki trenutak pojavi i priključi nam se u radu ove sjednice. Mi dakle imamo trenutno i gospodin Nijaz Durković također treba da se pridruži. A rekao sam ja da je odsutan, onda me niste pratili. Dakle mi u ovom trenutku u sali imamo 35 poslanika, očekujemo svaki trenutak dva da se priključe i dr. Nakaš kao treći nešto iza njih, tako da mi imamo uvjete za punopravan rad i odlučivanje. Dame i gospodo poslanici u pozivu za današnju sjednicu dobili ste prijedlog dnevnog reda. Dužan sam samo nekoliko napomena. Naime, prilikom pripreme prijedloga dnevnog reda došlo je do štamparske greške pod tačkom 8., ne radi se o Zakonu o prijenosu regulatoru i operatoru sistema električne energije, nego se radi o Prijedlogu zakona o izmjeni toga zakona i to ste dobili danas u ovom popravljenom dnevnom redu, tako da vas molim da ovu činjenicu uvažite kao tehničku grešku. Sada je to već tačka 9. dnevnog reda. Dame i gospodo poslanici mi smo u pripremi ove sjednice imali sjednicu Kolegija u proširenom sastavu i kao što ste vidjeli ovog puta smo imali na Kolegiju u proširenom sastavu određene dopune ranije predloženog dnevnog reda, jer nam to nalažu određene okolnosti. Naime, radi se o uvrštavanju u dnevni red ratifikacije 6 međunarodnih sporazuma koje ste u međuvremenu dobili, a neki od njih su i hitne prirode. Svi su oni od velike koristi za Bosnu i Hercegovinu. Ja bih posebno napomenuo jedan od tih sporazuma koji će Bosni i 2 Hercegovini omogućiti sredstva za obnovu ovog nebodera zgrade institucija Bosne i Hercegovine i rasteretiti i omogućiti zapravo mnogo bolje uvjete i za smještaj institucija Bosne i Hercegovine. Sljedeća je izmjena to što smo umjesto ranije predložene 14. tačke dnevnog reda kao 6. tačku danas uvrstili zahtjev nas članova Kolegija kao poslanika da se Zakon o izmjeni Zakona o državljanstvu usvoji po hitnom postupku po članu 105. našeg poslovnika. Vi ste u obrazloženju tog zahtjeva vidjeli da se radi o zakonu koji je proglasio Visoki predstavnik. Naime, mi smo na našoj 5. sjednici 23. decembra usvojili izmjenu Zakona o državljanstvu. Radi se o onom pomjeranju roka sa 5 na 15 godina. Međutim, kako nije bio konstituiran Dom naroda i zakon našim usvajanjem nije mogao stupiti na snagu Visoki predstavnik je 31. decembra proglasio taj zakon i istoga dana je i stupio na snagu. Kako bi ovaj zakon postao zakonom Parlamentarne skupštine Bosne i Hercegovine, potrebno je da ga usvoje oba doma u tekstu kojeg ga je proglasio Visoki predstavnik. Dom naroda je to već učinio na sjednici od 13. februara. Nema nikakvih suštinskih razlika između teksta kojeg je proglasio Visoki predstavnik i teksta o kojem smo mi jednoglasno ovdje odlučili. Suština dakle ostaje ista. Rok sa 5 na 15 godina. Radi se o određenim pravno tehničkim razlikama koje ja kao predsjedavajući nisam ovlašten da sam ispravljam bez ovog parlamenta da bi se zakon mogao objaviti i zbog toga se ta tačka nalazi danas na dnevnom redu. Također postoji izvjesna izmjena tačke 15. kada je riječ o utvrđivanju prestanka mandata gospodinu Izetu Žigiću. Naime Klub poslanika Stranke za BiH predložio je da se odmah prestankom mandata izabere i član Administrativne komisije, budući da je Izet Žigić bio predsjedavajući te komisije kako bi Komisija mogla da radi ne čekajući da Izborna komisija dodjeli novom, mandat novom poslaniku, jer je prijedlog Izborne komisije, odnosno prijedlog Stranke za BiH da član Administrativne komisije bude osoba koja je već poslanik sa verificiranim mandatom u ovom domu. Dame i gospodo vi ste dakle dobili dopunjeni prijedlog dnevnog reda. S obzirom da smo ovakav dnevni red usvojili usaglasili zapravo na Proširenom kolegiju, ja ne znam da li ima potrebe za raspravu, ali u svakom slučaju ja otvaram raspravu po prijedlogu dnevnog reda. Gospodin Lagumdžija se javio za riječ. Izvolite.
Gospodine predsjedavajući, cijenjene kolege i kolegice, uvaženi gosti ja pretpostavljam da se radi o nesporazumu vezano za dnevni red. Juče smo imali sjednicu u kojoj je proglašen dnevni red i to je razlog zašto sam prilikom moje intervencije tokom diskusije o potpuno drugom dnevnom redu skrenuo pažnju na to da bi trebalo, skrenuo pažnju Ministarskom vijeću da bi na današnjoj sjednici Predstavničkog doma trebali da imamo makar informaciju sa planom aktivnosti VIjeća ministara vezano za ono što je u javnosti poznato pod “Buldožer komisija” ili kako neki kažu kako ne ostati bez oraha, bez baklave. Bez oraha sa baklavom za baklavu, tako nekako. Ne znam. Ali ima različitih naziva. U svakom slučaju mi još nemamo oficijelni naziv toga i meni je juče rečeno da ćemo danas, možda je nesporazum bio imati na dnevnom redu makar 3 informaciju tako da ukoliko se otkloni taj nesporazum ja ne bih obrazlagao. Ukoliko se ne radi o nesporazumu ja bih onda u skladu sa članom 50. Poslovnika imao intervenciju i preferiram se onda na tačku 2. Ovo je samo povezivanje sa tačkom 1. Poslovnika.
Zahvaljujem gospodinu Lagumdžiji. Gospodin Nikola Špirić se javio za riječ. Izvolite.
Gospodo predsjedavajući, uvažene kolege poslanici, cijenjeni članovi Savjeta ministara, uvaženi gosti, ja naime imam jedan prijedlog za dopunu dnevnog reda i jednu inicijativu, s tim što ću reći da prihvatam ovaj dnevni red koji je definisao Kolegij uz moje žaljenje što na 3. tačci nisu uspjeli postići saglasnost vezano o Zakonu o ravnopravnosti i jednakosti polova u vezi polova u Bosni i Hercegovini. Mislim da je to zakon koji je usvojen u Domu naroda. Nema velike potrebe za nadmudrivanjem oko tog zakona. Čini mi se da je bilo bolje da smo ga usvojili pa pokrenuli inicijativu za izmjene ako neko ima, nego da se sporimo oko tog zakona, jer bojim se da ćemo poslati ružnu poruku na takav način. Dakle žalim što nije bilo spremnosti da se to uradi i ako postoji ikakva mogućnost možda bi dobro bilo da ovaj zakon usvojimo i u tom smislu sam spreman dati svoj doprinos. Drugo, govoriću o inicijativi. Klub poslanika SNSD-a uz podršku predstavnika SP gospodina Gligorića i predstavnika SRS poslanika Blagojevića ovom domu u skladu sa članom 116. Poslovnika o radu Predstavničkog doma Parlamentarne skupštine podnosi inicijativu za izglasavanje nepovjerenja Savjetu ministara Bosne i Hercegovine. Dakle to je poslovnička mogućnost uz sledeće obrazloženje – Razlog ovog našeg zahtjeva odmah na javnosti građana Bosne i Hercegovine od strane Savjeta ministara BiH u vezi sa CIPS projektom. Naime, Savjet ministara se javno obavezao da će cijena ličnih dokumenata iznosti 10 KM umjesto 14,5 i da će građani kojima je naplaćena cijena od 14,5 obesštetiti na mjestima gdje im je taj novac i uzet. S obzirom da do sada cijena ličnih dokumenata nisu vraćene na 10 KM, te da su građani bili grubo obmanuti, time je napravljena neprocjenjiva šteta u daljnjoj izgradnji institucija BiH. Očekujem podršku i ostalih poslanika u procesu izglasavanja nepovjerenja. Ovaj naš zahtjev je u skladu sa Poslovnikom članom 6. naslovljen na predsjedavajućeg Parlamentarne skupštine koji je dužan u skladu sa Poslovnikom da daljnju inicijativu vodi upravo s tim Poslovnikom. Ovdje su potpisani poslanici. Ja ovo predajem predsjedavajućem da dakle dalje postupi u skladu sa Poslovnikom. Ovo je zvanična inicijativa. I moja je molba za dopunu dnevnog reda. Dame i gospodo vi znate da u posljednje vrijeme, a i juče smo imali tačku dnevnog reda – bezbjedonosna situaciju u Bosni i Hercegovini, da se iračka kriza sve više zaoštrava i ja bih volio kada bi Bosna i Hercegovina, odnosno kada bi ovaj parlament imao svoj stav koji bi proistekao na bazi stava onih koji vode spoljnu politiku to je Ministarstvo vanjskih poslova i Predsjedništvo. Dakle kakav je naš stav vezan za, odnosno kakav je stav Predstavničkog vijeća Parlamentarne skupštine BiH naspram iračke krize. Jesmo li u bilo kakvoj obavezi i da li naše učešće u velikoj anti terorističkoj alijansi obavezuje i kada je u pitanju iračka kriza? Čini mi se da ne bi trebalo dozvoliti ovoj državi da 4 problem bude politikanski problem da onda državni organi moraju imati jasan stav o svemu u vrijeme kada diktatorski režim Sadama Huseina nam poručuje da je spreman na pobjedu. Ne može to da ne uznemiri i Bosnu i Hercegovinu. I zato mislim da je vrijeme i predlažem da ova tačka bude 17. tačka, a da se Predsjedništvo i MIP pripreme da referišu ovom domu kako bismo mogli imati stav državnih institucija naspram tom problemu. Hvala vam lijepo. Dakle tražim da se izjasnimo o tom prijedlogu.
Dobro. Hvala vam. Dalje ko želi da govori povodom dnevnog reda? Ako se niko ne javlja za riječ ja zaključujem raspravu o dnevnom redu i sada prelazimo na
nije izašao za govornicu
Gospodine Lagumdžija ja bih vas prije svega zamolio da, pošto se ja trudim da ne prekidam ni jednog govornika osim ako izađe izvan okvira teme i ako prekorači uobičajeno vrijeme za diskusiju da i kada ja govorim sa ovog mjesta mi se ne upada u riječ. Ja sam jako dobro čuo šta ste vi predložili i molim vas budite strpljivi, saslušajte ono što ću ja reći i onda ćete nakon toga imati naravno pravo da reagirate. I ovo nije molba samo prema vama, nego molba prema svim poslanicima. Dakle, ja zaključujem raspravu o dnevnom redu i prelazimo sada na razjašnjavanje, odnosno objašnjavanje i eventualno glasanje oko prijedloga gospodina Lagumdžije i gospodina Špirića koje smo čuli vezano za dnevni red. Gospodin Lagumdžija je tražio informaciju vezano za aktivnosti “Buldožer komisije”, tražio je dokument od Vijeća ministara koji treba da je dostavljen Vijeću ministara od strane “Buldožer komisije” odnosno OHR-a u pogledu mjera koje trebamo poduzeti i mi na nivou Bosne i Hercegovine pa i na nivou Parlamentarne skupštine Bosne i Hercegovine u otklanjanju prepreka za brži razvoj privredni razvoj Bosne i Hercegovine. U tom kontekstu ja imam obavezu i ja sam to svakako mislio uraditi da obavijestim ovaj dom da je 26.2.2003. godine održan sastanak od strane predstavnikak OHR-a sa predsjedavajućim oba doma parlamentarne skupštine Bosne i Hercegovne na temu – pocedura i rasprava vezano za inicijative “Buldožer komisije” a koje će se odnositi i na Parlamentarnu skupštinu BiH. Tom prilikom napravljen je u okviru ovlašćenja predsjedavajućih oba doma Parlamentarne skupštine jedan orjentacioni plan kojeg su uradili dva sekretara dva doma i sekretar Zajedničkih službi i koji je dostavljen Uredu Visokog predstavnika u kojem se u najkraćem kaže – mi smo tom prlikom obavješteni da će Vijeće ministara održati sastanak sa entitetskim vladama i “Buldožer komisijom” i na tom sastanku će Vijeće ministara će biti 5 detaljno upoznato sa onim što je sadržaj tog dokumenta. Tako smo mi obavješteni. Da li je Vijeće ministara do danas primilo taj dokument ili ne, ja to ne znam. Mi smo onda kazali da će Parlametnarna skupština BiH se aktivno uključiti u tome u toj aktivnosti i da je potrebno da se održi jedan pripremni sastanak, dakle odmah nakon tog sastanka koje će organizirati Vijeće ministara da Parlamentarna skupština BiH i to oba doma održe sastanak sa “Buldožer komisijom” prije nego što te inicijative i dođu u parlamentarnu proceduru kako bi se poslanici upoznali sa sadržajem tih mjera. Posebno onih koje se odnose na nadležnost Parlamentarne skupštine BiH. Planirano je da na tom sastanku sa “Buldožer komisijom” ispred Parlamentarne skupštine BiH budu prisutni članovi kolegija oba doma Parlamentarne skupštine BiH, predsjednici klubova poslanika u Predstavničkom domu i klubova naroda u Domu naroda Parlamentarne skupštine, članovi ustavno-pravnih komisija oba doma, članovi Komisije za spoljnu trgovinu i carine ovog doma, članovi Komisije za finansije i budžet ovog doma i članovi Komisije za spoljnu i trgovinsku politiku i Komisije za finansijske i administrativne poslove Doma naroda. Taj sastanak će se održati odmah 2 ili 3 dana najviše nakon što bi VIjeće ministara održi ovaj sastanak sa entitetskim vladama na i Vladom Brčko Distrikta na kojim će biti prisutni članovi “Buldožer komisije” na kojem će članovi te komisije detaljno upoznati VIjeće ministara o mjerama koje su predložene. To je dakle moj odgovor gospodine Lagumdžija na vaše pitanje i to je ono što ja oficijelno kao predsjedavajući ovog doma znam. Ja do sada nisam dobio nikakav materijal, niti je zaprimljen u Parlamentarnoj skupštini. Da sam ga dobio on bi vam bio proslijeđen i bio bi vam dostavljen. Ne znam da li je Vijeće ministara primilo ikakav materijal. Ukoliko vas ovaj moj odgovor zadovoljava onda možemo ići dalje i ponašati se s ovim planom, ukoliko vas ne zadovoljava moj odgovr vi možete insistirati da ja stavim vaš prijedlog na glasanje kao tačku dnevnog reda. Ali ja moram kazati da mi danas nismo pripremljeni, jer nemamo nikakvog materijala za tu tačku dnevnog reda. To je moje objašnjenje. Izvolite. Gospodin Lagumdžija ima riječ.
Gospodine predsjedavajući, ja vam se zahvaljujem na tom, činjenici da ste mi dali obrazloženje. Međutim, nažalost bojim se da sada konfuzija postaje još veća. Naime, iz vašeg obrazloženja sam shvatio da Vijeće ministara još to nije praktično dobilo.
Ja to nisam rekao.
Ne, čak mislim da nije ni važno zato što ovdje nažalost u ovakvoj situaciji nema predsjedavajućeg Vijeća ministara i relevantnih ljudi iz Vijeća ministara koji se bave tom problematikom. Postoje drugi ljudi iz Vijeća ministara kojima to uslovno rečeno nije resor. 6 Ja sam zato dužan da obrazložim ovdje o čemu sam govorio u skladu sa Poslovnikom, pa bih zamolio da mi samo date par minuta. Naime, mi smo juče mogli vidjeti, a i danas nažalost bojim se da se to proširuje konfuzija, da Parlament može postati usko grlo za realizaciju dokumenta iz “Buldožer komisije”. Za one koji ne znaju 50 reformi treba sprovesti još 38 dana. Pred ovaj parlament je postavljeno, koliko je meni poznato da se od 64 propisa koje treba promjeniti, 13 propisa treba promjeniti na nivou države, 28 u Federaciji, 18 u Republici Srpskoj i 5 u Brčkom u fazi u kojoj sam ja informisan. Nažalost ne kao poslanik. Postoje tu tačke koje su potpuno sporne kao što je npr. predlaže se ubiranje porez na promet a na mjestu proizvođača što je u direktnoj suprotnosti sa onim što smo potpisali sa MMF. Ja ne sporim da li je to dobro ili loše, ja samo kažem da postoji dosta stvari koje mogu biti sporne. Takođe danas sam mogao da vidim da jedan ministar ima potpuno oprečno mišljenje sa predsjedavajućim VIjeća ministara, jer iz sredstva informisanja smo mogli da vidimo, pored toga što je Parlament usko grlo da nadležni ministar kaže da on misli da zadanom roku treba samo pokrenuti aktivnosti. Dakle, gospodine predsjedavajući radi se ovrlo krupnoj stvari i ja bih vas zato zamolio, s obzirom na to kako mi imao princip rada u Parlamentu, da bi dobro bilo da se dogovorimo, evo ako ne postoji spremnost u redu, mada mislim da bi dobro bilo da nam se informiše o tome da u naredni, da se mi kao Parlament obavežemo da ćemo u narednih 38 dana imati tri sjednice Parlmenta. Ja sam rekao minimalno 3. Ja bih volio Azra da imamo stalno zasjedanje Parlamenta dok ovo ne završimo. Mi smo spremni. Izvinjavam se onda. Dakle prvo da imamo raspravu o cjelini dokumenta, da nam se prezentira o čemu se radi. Ovaj skup koji ste vi naveli, on je meritoran, međutim, on na neki način zamjenjuje ovaj parlament, a nema potrebe.
Dobro gospdine Lagumdžija razumio sam vas. Hvala vam lijepo.
Šta hvala lijepo.
Hvala vam lijepo na, prošle su vam 3 minute. Prošle su vam 3 minute gospodine Lagumdžija. Evo, hvala vam lijepo. Dozvolite
Gospodine predsjedavajući ja bih vas zamolio da formulišem prijedlog. Ovo je obrazloženje 3 minute.
Hajde kažite kako glasi prijedlog. 7
Dakle moj prijedlog je da danas nas informiše VIjeće ministara o ovome. Prijedlog broj 1. Prijedlog broj 2. da se izjasnimo o tome i predlažemo da ne bi pokretali tačku 47., član 47. tačku 3. Poslovnika, jer nema potrebe ljudi da se ovdje dokazujemo da smo jedni drugima veći reformatori. Da se dogovorimo danas da imamo sjednice Parlamenta koje će neovisno od današnjem zasjedanju biti posvećene samo ovome. Ja zaista na taj način želim i vama gospodine predsjedavajući, a i BH javnosti da jasno damo do znanja da smo mi spremni da idemo na reformskom kursu, naročito kada ekonomske reforme u pitanju i bojim se da način na koji se danas VIjeće ministara ponjelo prema ovome, da nas dovodi u priliku da sumnjamo u tako nešto od strane ko drži parlamentarnu većinu ovdje.
Dame i gospodo ja bih vas zamolio, molim vas lijepo, dakle gospodine Lagumdžija vi biste morali dakle uvažavati činjenicu da ovaj dom ima svoje rukovodstvo izabrano koje je zaduženo da radi po Poslovniku i da vodi računa o svim mogućim rokovima koje ovaj parlament treba da ispoštuje. I tek onda kada kao poslanik primjetite da to predsjedavajući Doma ne radi, onda biste naravno imali pravo da tome prigovarate. Unaprijed izražavati sumnju, mislim da blago kazano nije korektno. To je dakle jedna stvar. Druga stvar. Ja sam vas upoznao dakle sa tim šta su uradili dvojica predsjedavajućih i kakav je naš plan. Mi smo opredjeljeni da se ispoštuju svi rokovi koje ovaj parlament treba da ispoštuje i vi se zato ne trebate sikirati. Na, unatoč danas mi nismo spremni za raspravu na tu temu. Vijeće ministara nije dostavilo nikakav materijal. Ne znam da li je i Vijeće ministara dobilo materijal. A ja znam da ga Parlament nije dobio i zbog toga ja osobno neću moći podržati vaš prijedlog nego ću se pridržavati onoga što je napravljeno kao plan ovoga parlamenta u ponašanju i u odnosu spram tog pitanja. Ali, bez obzira na sve to ja ću u skladu sa Poslovnikom vap prijedlog staviti na glasanje. Nema više potrebe, stavljamo prijedlog gospodina Lagumdžije na glasanje. Pazite, mi možemo danas, dame i gospodo poslanici, ja ću, molim vas samo malo, ja ću vama dozvoliti da vi govorite, ali mislim da nema potrebe da se problematizira nešto što uopće nije problem i da utvrđujemo dnevne redove naših sjednica po nekoliko sati. Samo zbog toga što neko želi da se određena stvar problematizira koja uopće nije problem i koja uopće nije sporna. Ja sam to pojasnio, ali vi ste Parlament naravno kao i ja ovdje i ako vi insistirate ja ću dozvoliti mogućnost da govorite. Prvi se prijavio gospodin Ćeman, nakon toga gospodin Belkić, nakon toga gospodin Bešlagić. Izvolite gospodo. Naravno da ste dobili. Izvolite. I Novaković. Izvolite. 8
Gospodine predsjedavajući, kolegice i kolege, naravno gospodinu Lagumdžiji ne treba advokat i ja nisam izašao u prilog da advokatišem njemu u prilog. Ali povodom onoga što je on rekao i preduhitrio možda nekolicinu nas, ja sam također imao namjeru ukazati na ovo pitanje, ali ne možda na isti način kao gospodin Lagumdžija, nego na sledeći način. Naime, mi za sada, većina nas, mada neko ovim ili onim kanalima ima više informacija o tome pitanju o radu “Buldožer komisije” smo informirani iz medija. Pošto je sasvim jasno da ovaj parlament i drugi parlamenti će imati u okviru zakonodavne aktivnosti značajan dio posla iz okvira toga materijala, po mom sudu bi bilo u ovoj fazi i bez rasprave na prijedlog Vijeća ministara uputno da mi kao poslanici dobijemo taj materijal za sada u ovoj fazi da tako kažem kao informaciju da bi smo se blagovremeno pripremili za ono što nam slijedi. Jer u krajnjem slučaju, obzirom da ja taj materijal nisam vidio, logično je da na bazi teza koje su kao moguća rješenja tamo vjerovatno zastupljene moraće se to uobličiti u konkretne prijedloge zakona i mi ćemo tada moći u punom kapacitetu kao zakonodavno tijelo o tome se određivati. Prema tome izašao sam samo da kažem da bi koliko danas i prije nego što o tom pitanju se Vijeće ministara uopće odredi kao jedan projekat jednostavno trebao da dođe i nama poslanicima da bismo bili informirani, ne iz novina, nego ustvari na direktan način i blagovremeno se pripremali za ideje koje se tamo nude, vjerovatno u najveći broj njih sasvim prihvatljive. Toliko i hvala.
Zahvaljujem gospodinu Ćemanu. Gospodin Belkić izvolite.
Evo ja ću pokušati da predložim po nama način kako bismo mogli izaći iz ove situacije. Tiče se naravno i inicijative gospodina Špirića i inicijative gospodina Lagumdžije. Ja mislim da Vijeće ministara, odnosno da mu trebamo dati šansu na sljedeći način pa onda eventualno razgovarati o nekim inicijativama itd. Da li hitno zatražimo da nam dostavi svoj program rada, dakle operacionalizaciju onoga ekspozea kojeg je gospodin Terzić ovdje iznjeo. Jasno dakle da znamo šta Vijeće ministara očekuje od ove skupštine. Mi smo napravili neki svoj program rada, pretpostavljam da je u toku izrada i da će on doći ovdje, ali logično bi bilo da hitno dobijemo program, operativni program rada Vijeća ministara u kojem će biti nadam se plan kako operacionalizirati stvari koje se tiču obaveza iz ove komisije o kojoj je Zlatko govorio. Druga stvar kada je riječ o CIPS-u, dakle ovaj sastav Vijeća ministara je dobio projekat, odnosno dobio kontinuitet projekta koji je uveliko urađen dakle. Ne možemo tražiti od ovog sastava Vijeća ministara da snosi ili ne snosi eventualnu odgovornost za nešto što mi ne znamo je li tačno ili nije tačno. Dakle dajte da dobijemo kompletnu informaciju projekta CIPS-a od Vijeća ministara. Dakle dvije stvari predlažem. Dajte da zatražimo od Vijeća ministara program rada iz kojeg ćemo vidjeti na koji način imamo namjeru realizirati obaveze zajedno sa ovim 9 Predstavničkim domom koje se tiču određenih projekata i da dobijemo kompletnu informaciju o CIPS-u. Ja ne mogu podržavati ili ne podržavati inicijativu, a ne čuti i drugu stranu i ne znati o čemu se radi. Hvala lijepo.
Zahvaljujem. Gospodine Bešlagić. Izvolite.
Poštovani predsjedavajući, poštovane kolege, vidite, ja sam čovjek koji ne volim uopšte da se dižu određene tenzije. Suština je sljedeća. Izašao je u novinama “Buldožer komisija” i rečeno je da će za 50 dana biti realizovan taj projekat. Druga izjava koja je rečena da će Vlada učiniti sve, ali da je u pitanju rad Parlamenta da li to može učiniti. Ja samo predlažem sljedeće. 50 dana za ovaj parlament vrijedi od dana kada mi dobijemo program šta je to što nama treba učiniti i završeno. Hoćemo li imati jednu, dvije, tri, hoćemo li u kontinuitetu zasjedati. Nije bitno, zasjedaćemo, ali ćemo ispuniti to što je 50 dana. Prema tome, ono što ja samo mislim da bi bio dobar prijedlog sa ove sjednice to je da se traži od Vlade da dostavi znači program zbog buldožera i da od tog trenutka Paerlamentarna skupština ova naša i vi kao predsjedavajući, odnosno Kolegij napravi takve aktivnosti da u roku od 50 dana od dana kada dobijemo tu dokumentaciju faktički mi imamo da izvršimo taj zadatak. I završeno, sve dogovoreno. Prema tome mislim da je to bez ikakvog uzrujavanja jedini put da možemo i mi odgovoriti ovom zadatku, a ne da 50 dana već istiće, a mi još uvijek ne znamo šta je i biće na kraju da je Parlament kriv za ovo stanje faktički koje nije. Evo samo tražimo tu jednu koordinaciju i ništa više. Mislim da je to moguće da se prihvati. Hvala vam.
Zahvaljujem gospodinu Bešlagiću. Dakle otvara se rasprava, sada gospodin Novaković, pa gospodin Živković.
Kolege poslanici ja bih samo prokomentarisao zaista dva prijedloga ovdje. Prvo prijedlog gospodina Špirića za dodatnom tačkom dnevnog reda za koju mislim da je prihvatljiva, ali u jednoj varijanti s obzirom da danas ovdje nemamo ni Predsjedništva, a nemamo ni ministra inostranih poslova, ni predsjedavajućeg Savjeta ministara, a ni bilo kakve informacije u vezi sa ovom problematikom, a koju zaista smatram dovoljno ozbiljnom da se o njoj na ozbiljan način raspravlja. Želio bi sugerisati predlagaču da obavežemo dakle institucije koje sam naveo da za sledeću sjednicu Predstavničkog doma pripreme ove informacije kako bi zaista ozbiljno o ovom pitanju mogli raspravljati. I drugo, nije mi jasno ova inicijativa za izglasavanje nepovjerenja s obzirom na cijenu CIPS projekta, da li se odnosi na izglasavanje nepovjerenja Savjetu ministara ili Visokom predstavniku, pa bi molio da gospodin Špirić izađe i još jednom pojasni jel se to odnosi na izglasavanje nepovjerenja Savjetu ministara ili Visokom predstavniku? Hvala. 10
Molim vas. Sjedite gospodine Špiriću. Molim vas malo pažnje. Molim vas. Sljedeći za riječ se javio gospodin Živković. Izvolite.
nije izašao za govornicu
Dobićete kao predlagač mogućnost da kažete nešto o krivom navodu. Dobićete riječ, neću vas uskratiti. Prozvao sam čovjeka prije toga. Neću vas uskratiti. Molim vas samo polako.
Uvaženo predsjedništvo, dame i gospodo, zbog očuvanja digniteta ovog visokog doma, ja kao poslanik ne prihvatam pritisak od bilo koga, pa makar on dolazio od neke “Buldožer komisije” od Visokog predstavnika ili od bilo koga. Iz tog razloga bilo kakve vremenske odredbe koji ovdje nas neko obavezuje, ja ne smatram pristojnim, ali da ne kažem neku drugu riječ. Mi možemo da prevaziđemo ovu nastalu situaciju na sledeći način: - Da stavimo ovu tačku dnevnog reda koju je gospodin Lagumdžija predložio i da konstatujem da nismo u mogućnosti da raspravljamo o njoj, jer nismo dobili materijale od Vlade i da kažemo ko je odgovoran zbog toga. Naravno i da ovaj visoki dom izrazi svoju spremnost da u što kraćem, najkraćem mogućem roku, kada dobije te materijale će ako treba i u neprekidnom zasjedanju da te prijedloge i zakone donese. To je moj prijedlog. Hvala.
Zahvaljujem gospodinu Živkoviću. Gospodine Špiriću izvolite kratko. Molim, vi se pridružujete prijedlogu gospodina Lagumdžije. Dobro. Okej. Stavićemo na glasanje nije problem.
Gospodo predsjedavajući ja stvarno mislim da treba poštivati Poslovnik i ako se odnosi nešto što je krivi navod ili replika treba dozvoliti poslaniku, inače poslije se čini bespredmetnim, bez obzira o čemu je riječ i ko je u pitanju. U ovom slučaju sam ja, nema veze. Hvala vam lijepo. Novaković je tražio pojašnjenje. Ovdje član 116. Poslovnika je jasan da Klub delegata ili najmanje 10 delegata mogu pokrenuti inicijativu. Poslije toga proističu obaveze predsjedavajućeg i mora se staviti taj prijedlog nakon očitovanja Savjeta ministara u roku od 20 dana, najdalje 30 da se Dom izjasni. Dakle to je legalna inicijativa. 11 Ja sam dao obrazloženje zašto. Savjet ministara, dakle ovaj, nemojte se vaditi na predhodne savjete je javno javnost Bosne i Hercegovine upozorio i rekao da je cijena ličnog dokumenta 10 maraka, da će građani na šalteru gdje su pokradeni, tako je rekao Savjet ministara biti obeštećeni za 3,5 marke i da će odgovorni snositi odgovornost, 4,5 marke pardon. Šta imamo danas? Ja neću ovdje da neko ubacuje u tu igru Visokog predstavnika, mi ne biramo Visokog predstavnika nego Savjet ministara. Cijenimo da je nanešena, nanesena neprocjenjiva šteta kao građanima, tako i javnosti i povjerenja u institucije Bosne i Hercegovine. Ne može Savjet ministara da se igra, pa pre podne jednu izjavu, po podne drugu izjavu koja ga tobože ne obavezuje i u tom smislu ovu inicijativu smatram legalnom i legitimnom. A što se tiče ovog drugog zahtjeva za tačkom dnevnog reda ja sam svjestan toga tražio da ona bude posljednja tačka dnevnog reda. Teško nama, teško ovoj državi ako Savjet ministara i MIP i Predsjedništvo nisu spremni da Parlament informišu. Možda bude kasno poslije. Zato tražim da bude posljednja tačka dnevnog reda, pa ako cijenimo da nema informacija, može na toj tačci biti prekid pa nastavak sjednice, ako želimo dobro ovoj državi, ako želimo dobre odnose sa našim partnerima iz međunarodne zajednice koji takođe biju žestoku bitku protiv terorizma. Pa da se jednom legitimišemo jesmo li ili nismo. Zašto Parlament bježi od toga? A bježanjem od ključnih stvari i odgovornosti se pravi politikanstvo od svega. Predsjedavajući u svom, ovog savjeta ministara, uzmite ekspoze, na stranu i po deset puta je pomenuo odgovornost. Ja se slažem, ali ta odgovornost ne može zaobići ni predsjedavajućeg ni ministre. Šta mislite kako se građani osjećaju kojima je poručeno da će im biti vraćeno 4,5 marke
Gospodine Špiriću isteklo vam je vrijeme za poslovničku intervenciju.
Hvala vam lijepo.
Tako. Hvala vama. Sljedeći se javio gospodin Avdić koliko se ja sjećam. Izvolite gospodine Avdiću. Nakon toga gospodin Jusufović, pa gospođa Palavrić.
Dame i gospodo poslanici, poštovani gosti, uvaženi članovi VIjeća ministara, ja također želim samo kratko istaći svoje mišljenje, a to je projekat “Buldožer” je jedan od značajnih koraka jednostavno koji se čini u Bosni i Hercegovini. Međutim, projekat “Buldožer” traži plan i program realizacije tog projekta, što znači da plan i program realizacije tog projekta treba doći pod hitno na Parlament. I u tom kontekstu apsolutno smo mi nepripremljeni danas za takav način rada. Što znači nemamo ništa, pa ni informacije o projektu “Buldožer”, što znači da se javlja recidiv 12 jedne metodologije koja je neodrživa u Bosni i Hercegovini. Znači da je apsolutno nužno istaknuti još jedanputa - Vijeće ministara je organ Parlamenta Bosne i Hercegovine, najviši institut izvršni vlasti u Bosni i Hercegovini. Odgovara ovom parlamentu. Jel to to tako? Ako jeste tako onda je objektivno nužno da sve ono što radimo, on može partner OHR-a kako da ne, realizirati zajednički projekat, ali u ovaj dom za početak informaciju. Drugo je plan i program i sve ostalo što je nužno i potrebno. Znači ne bi bilo ovakvih zahtjeva za promjenu dnevnog reda da imamo jednu ustaljenu jasnu metodologiju rada i funkcioniranja jednostavno najviših instituta vlasti u Bosni i Hercegovini. Još jedanputa ponavljam – VIjeće ministara je odgovorno Parlamentu BiH, prije svega Predstavničkom domu koje ga bira. I u tom kontekstu sasvim je jasan sistem komunikacije i odgovornosti ljudi u institutima vlasti u Bosni i Hercegovini. Drugo što želim da kažem, mora biti jasno i OHR-a i da shvatimo jednu situaciju u kojoj jesmo dvije vlasti su u Bosni i Hercegovini. Jedna je legalni instituti vlasti Bosne i Hercegovine BH institucije. Druga vlast u Bosni i Hercegovini je upravni odbor VIjeća za implementaciju mira u Bosni i Hercegovine, preko svoje kancelarije OHR-a i preko svog Visokog predstavnika. Ljudi moramo biti svjesni te činjenice. E kako sad to harmonizirati? Kako harmonizirati donošenje ovih odluka? Kako onemogućiti devalvaciju VIjeća ministara, ovo što govori kolega Špirić 10 maraka, odnosno 14,5 maraka? Ja razumijem poziciju u kojoj se našlo Vijeće ministara. Ali objektivno, znači te odluke tražim da se donose zajednički. ne može to biti kao dva suprostavljena pola OHR i jednostavno Vijeće ministara. Moraju harmonizirati svoju politiku jednostavno kroz dogovore i zajedničke sastanke rješavati probleme u ovoj zemlji. Dok ne budemo to imali imaćemo ovakvih zahtjeva za odgovornost VIjeća ministara, ovakvih jednostavno poslaničkih pitanja itd. itd. Poslanici ove godine pokazuju stvarno puni stupanj kreativnosti,.. Znači ja molim Kolegij da jednostavno respektira to što jeste aktivno stanje u Bosni i Hercegovini i ne čeka ono što dolazi od Vijeća ministara, nego da traži od VIjeća ministara ono što je jeste aktuelno stanje u Bosni i Hercegovini, ono što jeste dnevni red, ono što jeste “Buldožer”, ono što jeste jednostavno ovo što kolega Špirić govori. Znači da završim. Predlažem znači da budemo svjesni situacije u kojoj jesmo i s druge strane od kolege Špirića predlažem također da se zakaže tematska sjednica koja bi raspravljali isključivo o principima i vođenju vanjske politike Bosne i Hercegovine gdje bi bili prisutnici Predsjedništvo, jel tako, Vijeće ministara i oba doma Parlamentarne skupštine BiH. To je nužno ljudi. Pripremiti tu sjednicu i donjeti jednostavno da ne bude disharmonija na relaciji Predsjedništvo, Ministarstvo vanjskih poslova, VIjeće ministara itd. itd. Znači dosta problema ima i ja bih molio Kolegij da prihvati funkciju koja mu po logici stvari pripada i da ovaj dom jednostavno bude okosnica koja daje zadatke i poslove, a ne jednostavno čeka šta će mu Vijeće ministara dati u nadležnost da radi, odrađuje itd. itd. Promjenimo redosljed stvari. Budimo mi inicijatori. Jednostavno očekujemo i tražimo od VIjeća ministara ono što je nužno i dobro za Bosnu i Hercegovinu. Hvala vam. 13
Zahvaljujem gospodinu Avdiću. Dobro. Gospođa Palavrić, pardon gospodin Jusufović ima riječ.
Gospodine predsjedavajući, dame i gospodo ja ovu inicijativu od gospodina Špirića sam shvatio da jeste potreba da se danas o tom pitanju vodi rasprava. Istina ja to vidim u sasvim jednom drugom kontekstu. I čini mi se da uz jednu preformulaciju ove inicijative ovo bi bilo stvarno neophodno da se danas povede rasprava o pitanju o ne o nepovjerenju, jer ovim ljudima treba dati povjerenje, ali zašto to nisu oni uradili, nego Špirić. Trebali su uraditi ali automatski da stane ovaj parlament iza njih i da jednom definitivno ipak shvatimo u kakvoj se nalazimo situaciji. Ovo jeste ružna poruka. Treba jasno reći ružna poruka od strane OHR-a kada su ljudi, tek su sjeli počeli ozbiljno da razmišljaju koristeći na sasvim jedan legitiman i legalan način su donjeli odluku, da bi za dva sata, ili tri sata stigla nekakva naredba – mjenjamo mi na ovoliko ili onoliko. Jeste to ružna poruka i u narodu i u javnosti. To treba jasno reći. Da li je to možda sa tom odlukom, apsolutno ne mislim da je trebao OHR-a da interveniše da li je i formalno pravno uveden protektorat u Bosni i Hercegovini koji visi u zraku on ne postoji. Možda neka nam se kaže. Ali, želim da kažem da ova skupština, bez obzira da li se radi o poziciji ili opoziciji, možda da se nađe načina da se ova tačka stavi na dnevni red i da se da podrška ovim ljudima da rade. Pa njih je izabrao, ovaj ih je parlament izabrao. Popljuvani su, a na ovaj način pljuje se Parlamentu koliko se ne da zaštita ovim ljudima. Pa neka onda OHR-a donosi kakve god hoće odluke, bar da stanemo iza te odluke i neka je mjenja odmah ako hoću. U tom smislu ja vidim ovu inicijativu.
Ja bih ponovo zamolio poslanike da kada izađu za govornicu da znaju, molim vas hoćete sjesti na vaše mjesto, da uvijek vode računa o tome u kom stadiju sjednice se nalazimo. Ne može se sve uraditi u prvih 30 minuta sjednice. Postoji neki red, postoji Poslovnik. Mi smo poveli diskusije o suštini, a raspravljamo o dnevnom redu. Molim vas lijepo, ako hoćete da štitimo dignitet i dostojanstvo ovoga doma, onda se i pridržavajte Poslovnika.Rasprava je o dnevnom redu. Nije rasprava o suštini. Predsjedavajući Vijeća ministara traži riječ. Izvolite. Gospodin Adnan Terzić, predsjedavajući Vijeća ministara. Vijeće ministara po Poslovniku kada zatraži riječ omogućava se da odmah govori. Ja se izvinjavam gospođi Palavrić koja je najavljena, ali tako je po Poslovniku. Izvolite. 14
Hvala gospodine predsjedavajući. Dame i gospodo zastupnici, ja moram priznati da u pojedinim istupim ne vidim i kvalifikacijama prema novom Vijeću ministara, ne vidim ovo vijeće ministara kojem ja predsjedavam. Pogotovo ne u ovome o čemu je govorio zastupnik Jusufović o nekakvom popljuvavanju itd. Ovo vijeće ministara jednostavno nije uopšte raspravljalo o visini cijene lične karte iz nekoliko razloga. A prvi i osnovni razlog što mi apsolutno u tom momentu nismo ni imali nikakve elemente.
nije izašao za govornicu
Molim vas, molim vas gospodine Jusufoviću molim vas suzdržite se od komentara dok se govori za govornicom. Izvolite gospodine Terziću.
Znači apsolutno nismo raspravljali o visini cijene zbog toga što nismo imali ulaznih podataka. Ako je neko popljuvan, popljuvano je prošlo vijeće ministara koje je donjelo pravilnik u 12 mjesecu 2002. godine u kojoj je reklo kolika je cijena lične karte, vozačke dozvole i saobraćajne dozvole. Ovo vijeće ministara, pošto smo došli u situaciju da se na šalterima CIPS-a naplaćuje cijena koja nije po pravilniku koje je prošlo vijeće ministara donošenjem odluke i objavljivanjem u “Službenom listu” odredilo, ovo vijeće ministara je samo stalo iza tog pravilnika i formiralo inter resornu grupu od ekonomskih stručnjaka u VIjeću ministara koji treba i ono evo upravo i završava svoj rad da novom vijeću ministara predloži eventualne izmjene i dopune pravilnika ili zadržavanje postojećeg pravilnika. Znači ovo vijeće ministara je donjelo samo tri zaključka. 1. Da je VIjeće ministara opredjeljeno i podržava projekat CIPS-a kao projekat koji je od ključnih projekata za priključenje Bosne i Hercegovine EU. 2. Da se obavezuju institucije zadužene za izdavanje ličnih karata da se primjenjuje pravilnik koji je objavilo prošlo vijeće ministara u 12. mjesecu ponovo podvlačim 2002. godine i da se poziva Ured za reviziju da nalaz revizorski, pošto smo dobili informaciju od direktora CIPS-a da je sa 10. mjesecom uražena revizija, da dostavi resornom ministarstvu kako bi mogli odgovoriti na poslaničko pitanje dr. Zlatka Lagumdžije i 3. Da se formira interresorna grupa. I to je sve. Visoki predstavnik je poslije toga reagovao kako je reagovao i kako ne samo da reaguje ovaj visoki predstavnik nego kako su reagovali svi visoki predstavnici u sklopu svog mandata. I ja tu jednostavno ne vidim nikakvog razloga da se traži neka odgovornost VIjeća ministara. 15 Možemo možda tražiti odgovornost prošlog vijeća ministara u čije je vrijeme tehničkog mandata počele da se izdaju lične karte po toj cijeni, a oni donjeli pravilnik o skroz drugoj cijeni. Ali ja mislim da nam to ne treba i da nam to samo može zaustaviti projekat CIPS-a koji je krucijalni projekat za ovu državu. Rasprave o bilo čijoj odgovornosti po ovom pitanju samo nas mogu odvesti u otvaranje ponovnih procesa o usaglašavanju je li cijena lične karte 5,5 maraka ili je to moglo nešto malo niže. Prihvatanje stavova sindikata, grafičara, prihvatanje stavova sindikata fotografa itd. itd. Ovo vijeće ministara pokušava da projekat CIPS-a ubrza, ali morate shvatiti da ni ja, ni Vijeće minitara ne može donjeti odluku bez dovoljnih ulaznih podataka. I jedino što smo znači uradili to je da uvedemo sve u zakonsku proceduru, da kažemo da za nas, a to je trebalo da bude i za Direkciju CIPS-a vrijedi pravilnik koji je objavljen, ponovo podvlačim u 12. mjesecu 2002. godine. S druge strane meni je drago da su poslanici nestrpljivi da krenemo u sveopšte reforme . Vjerujte da mi je to jedno ogromno ohrabrenje i ja preuzimam punu odgovornost da VIjeće ministara da da to vaše opredjeljenje iskoristimo. Kada je riječ o nalazu “Buldožer komisije” mislim da još uvijek nije spreman da se nađe pred poslanicima. Taj nalaz se prvo mora razmotriti i preuzeti po njemu obaveze na koordinaciji državnih i entitetskih vlada koja će se desiti početkom sljedeće sedmice. Jer u tom nalazu imamo određen broj zakona koji se odnose, koji su u ingerencijama državnog nivoa. Veći broj entitetskih i jedan broj kantonalnih nivoa. Ja odgovorno tvrdim da ćemo vrlo brzo izići sa ne informacijom, nego sa zakonima koji treba izmjenama i dopunama zakona koje tretira ovaj izvještaj. I tu ćete gospodo poslanici imati priliku da pokažete svu svoju opredjeljenost za reforme isto kao što će i VIjeće ministara imati priliku da pokaže svoju opredjeljenost za reforme kada bude utvrđivalo tekst izmjene i dopune zakona koji su tretirani u izvještaju “Buldožer komisije”. Hvala vam.
Ne možete. Gospođa Seada. Ne možete dobiti riječ. Nema rasprava. Ovo je rasprava o dnevnom redu, nema rasprave o suštini. Molim. Izvolite, ako je Poslovnik imate minutu. Izvolite. Sačekajte gospođo Palavrić. Nema rasprave. Ovo je rasprava o dnevnom redu. Ja neću dozvoliti da se ova sjednica i inače sjednice ovoga doma pretvaraju u nešto što ne mogu da budu. Strogo po Poslovniku. Imate pravo. Izvolite.
Ja se zahvaljujem što ste mi dali riječi. Molim vas ja smatram da osim poslanika u ovom domu, da bi trebali i predsjednik Vlade i ostali članovi Ministarskog vijeća da znaju isto tako Poslovnik. S ozbirom da sam ja jedan od potpisnika ove inicijative, a po članu 116. mi smo imali pravo inicirati prijedlog za glasanje o nepovjerenju. I fino ovdje piše šta se u tome radi. 16 Gospodin Terzić je izašao i brani Vladu prije toga nego što je to došlo na tačku dnevnog reda, a doći će tek za 20 dana. Očigledno da je imao potrebu da kaže da je kriv prije nego što je i trebao to da raspravlja. I tu je povreda Poslovnika gospodine predsjedavajući i vi ste trebali da ga prekinete, iako je predsjednik Vijeća ministara. Hvala.
Hvala vam gospodine Živkoviću. Vi ste zloupotrijebili ovo što sam vam omogućio da dođete za govornicu, jer niste imali poslovničku intervenciju. Dozvolite meni kao predsjedavajućeg Doma da vodim računa o članu 116. Poslovnika i vjerujte mi kada dođemo da raspravljamo o tome, a i to će doći kao prijedlog kojeg je iznjeo gospodin Špirić, čućete šta će predsjedavajući Doma kazati. Prema tome, molim vas. Ne može se na ovoj sjednici dogoditi sve što svi poslanici misle u prvih 30 minuta. Postoji red i zato postoji Poslovnik i ja vas molim da se pridržavate reda. Raspravljamo o dnevnom redu. Diskusije su kratke sa jasnim prjedlozima bez rasprava da uđemo u sam tok sjednice. Gospođa Palavrić. Izvolite.
Ja najprije želim svoje kolege pozvati na malo više profesionalizma u našemu radu. Ja, bez obzira što se ovdje govori o potpisnicima inicijative na svome radnom mjestu nisam vidjela niti jednu od ovih inicijativa iznesenih za ovom govornicom u pisanoj formi. Za ovom govornicom inicijatori novih inicijativa ponašaju se kao kada ja razgovaram sa građanima u čemu je njihov problem. Gospodo očekujem barem toliko, ako smo već profesionalci, bez obzira da li smo u stalnom radnom odnosu ili ne, ja smatram da ovaj posao treba da radi onaj ko ga može obavljati profesionalno, da izvolimo napraviti u pisanoj formi inicijativu i blagovremeno je dostaviti i predložiti. Zašto se uvijek događa da na samoj sjednici kada raspravljamo o dnevnom redu pojavljuju se kojekakve inicijative. Ja molim kolege koji ne mogu da se odviknu navike da utvrđivanje dnevnog reda traje po nekoliko sati ipak razmisle o svome ponašanju i naprave inicijative u pisanoj formi i dostave ih blagovremeno svima nama. Također kada je riječ o rješenju bilo kojeg pitanja da se ne ponašamo na način, znate ja imam taj problem pa mislim da bi to nekako trebalo riješiti. Ne gospodo, mi smo ti koji treba da riješimo te probleme sam ministrima, sa Vijećem ministara, sa službama ovog parlamenta i da ponudimo rješenja. Projektat “Buldožer” zaista smatram da je nophodno da svaki od nas zastupnika dobije izvještaj ove komisije koliko danas na svoje klupe
Seada tri minuta istiću. 17
radi upoznavanja sa izvještajem, bez obzira šta će ko raditi. Nama treba izvještaj. A kada budemo našli šta je naš posao, nemojmo govoriti teći će rok 50 dana od dana kada dobijemo, kada ovo, kada ono. Mi smo dužni ispoštovati ovaj rok, jer identifikaciju koju je izvršila komisija “Buldožer komisija” trebali smo mi izvršiti i zasjedaćemo stalno, ali ćemo taj problem riješiti. Iračka kriza. Gospodo ja ne znam gdje mi živimo. Mi znamo da je Predsjedništvo nadležno za zauzimanje stavova u vanjskoj politici, Ministarstvo vanjskih poslova ih provodi, mi kao Parlament nadziremo. Predsjedništvo je zauzelo stav o iračkoj krizi i smatram da je to pitanje rješeno. Ako ima novih momenata, Predsjedništvo bi valjda trebalo da se oglasi. I projekat CIPS. Dajte molim vas. Nemojmo se ponašati kao baš ortodoksni demagozi. Uporno članovi bivšeg vijeća ministara pokušavaju taj problem sada staviti na novo vijeće ministara, a svu svoju odgovornost ili neodgovornost prevaliti na ovaj saziv.
Hvala vam Seada. Završena diskusija. Izvinjavam se. Tri minuta su istekla. Ovo je rasprava o dnevnom redu.
Hvala lijepo.
Izvolite gospodine Špiriću. Krivi navod. Minut imate za krivi navod.
Gospodo poslanici, gospodine predsjedavajući vi ste apsolutno u pravu i ja mislim da treba da treba voditi raspravu o dnevnom redu, a ne o inicijativama. Pravo poslanika je poslovničko da podnese inicijativu o kojoj se ne vodi rasprava, a ovdje tačno piše u članu 116. Prijedlog iz prethodne tačke dostavlja se predsjedavajućeg Doma u pisanoj formi potpisani i sa objašnjenjem, što je učinjeno. Dakle ja sam rekao da imam jednu inicijativu i jednu tačku za dopunu dnevnog reda. Nije niko bio obavezan da otvara raspravu o toj inicjativi, jer se mora ona sprovesti u skladu sa Poslovnikom i biće tačka dnevnog reda u roku od 20 do 30 dana. Kakav će biti izvještaj i rasprava, to mi sada ne možemo da prejudiciramo. Ali vi ste sada ušli u odbranu neodbranjivog. Dakle nema potrebe voditi raspravu o tome. Vodi se rasprava o dnevnom redu i u tom smislu je krivi navod gospođo Palavrić, jer je to definisano Poslovnikom članom 116. Hvala vam.
Hvala vam. Zahvaljujem. Gospodin Zorić. Izvolite. 18
Pozdravljam kolege zastupnike i predsjedavajućeg. Ja predlažem da usvojimo predloženi dnevni red, ali ne mogu se otet dojmu da je ovih sat i dvadeset zloupotrebljeno u političke svrhe rekao bih i nisam mogao zamisliti da će garnitura koja je otišla s vlasti ovoliko žaliti za vlasti, jer nije prošlo ni mjesec dana oni traže povjerenje ove vlade, ovoga predsjedatelja VIjeća ministara i ovih ministara, od kojih polovica nema ni radni prostor. Zaista ste me razočarali gospodo koji ste otišli s vlasti. Dajte malo dostojanstva. Pustite. Svugdje u Svijetu svaka vlada ima barem 100 dana, ova izgleda nema pravo ni jedan dan. Vidjeli smo i jučer kada su predlagani zaključci, kada smo tražili da imamo kvalitetna izvješća i kada smo predlagali tri mjeseca taj rok je ne znam iz kojih razloga smanjen na jedan mjesec. Pa će onda na osnovu tako nekvalitetnog izvješća, jer ja već vidim da neće biti kvalitetno, onda će se opet tražiti odgovornost pojedinih ministara ili cijelog Vijeća ministara ili predsjedatelja itd. Dajmo malo pristojnosti, dajmo malo dostojanstva sami sebi. Usvojimo dnevni red i radimo, jer protošili smo sat i po u ništa. I zamjeram predsjedatelju zašto pojedince, pa evo možda i mene ne prekine ako ne diskutiraju o dnevnom redu. ja sam izišao samo s jednom ovdje mišlju da predložim da predloženi dnevni red usvojimo i da počmemo raditi. Barem 5-6 diskutanata je izišlo da nije spomenulo te dvije magične riječi dnevni red. I zaista bi volio da počmemo raditi, a za sve ove inicijative dolaze u obzir. Samo što je kazala kolegica Palavrić, mi za te inicijative nismo znali do danas. Nismo spremni za te inicijative.
Zahvaljujem gospodine Zoriću. Gospodin Raguž Martin je na kraju tražio riječ, drugi zamjenik predsjedavajućeg. Izvolite.
O dnevnom redu. Prijedlog za dopunu dnevnog reda gospodina Špirića je za razmatranje s političkih stajališta organa institucija BiH oko iračke krize, kao predsjedatelj Komisije za vanjske poslove želim da kažem da smo to pitanje razmotrili, zatražili sve relevantne informacije od Predsjedništva i Vijeća ministara. Za srijedu dogovorili sastanak i pozvali njih na otvorenu raspravu ove komisije kao pripremu stajališta za ovaj dom Parlamenta i tematsku raspravu o ispunjavanju obveza Bosne i Hercegovine postprijemni iračkoj krizi, dakle na temu vanjske politike. Hoću da kažem da Dom radi. Na tragu onog što je gospodin Avdić rekao da Kolegij prepozna zainteresiranost zastupnika, njihovu volju, mislim da smo je apsolutno prepoznali. Juče smo i pored vaših kritika i za to što nije pripremljenih materijala održali sjednicu na temu sigurnosti da bi odgovorili i legitimirali ovaj dom da ima odgovornost prema tom pitanju. Što se tiče inicijative za otklanjanje zapreka, ja mislim da bi je tako trebalo zvati u ovom parlamentu, radni naziv može biti “Buldožer” i to se može koristiti negdje drugdje. Oba kolegija su održala zajedničke sjednice, posebne sjednice, razgovarali s ključnim ljudima i rekli smo otvoreni smo da raspravljamo sva pitanja i spremni smo da preuzmemo odgovornost 19 kada je u pitanju Parlament. Očekujemo dakle da ćemo dobiti ulaz kvalitetan da to možemo staviti na dnevni red. Hvala lijepo.
Zahvaljujem gospodinu Ragužu. Ja zaključujem raspravu o dnevnom redu i prelazimo na izjašnjavanje. Dakle ovako. Ja sam vas kao predsjedavajući Doma informirao o tome šta je dijelom radio Kolegij i ja kao predsjedavajući ovoga doma u kontaktima sa odgovornima vezanim za plan aktivnosti Parlamentarne skupštine BiH na usvajanju amandmana iz inicijative za uklanjanje zapreka u razvoju poslovanja i otvaranju radnih mjesta inicijativa zvana “Buldožer”. Ja sam dakle dao informaciju. Ja šta mogu u ovom trenutku uraditi. To su dvije stvari. Prvo da u ime ovoga doma zamolim i zatražim od predsjedavajućeg Vijeća ministara da nam se ti materijali kada ih on oficijelno dobije dostave ovdje kako bismo ih mogli distribuirarati odmah poslanicima. I evo ja to ovom prilikom činim u ime ovoga doma. A mi ćemo postupati po našem planu kojeg smo napravili u okviru svojih ovlašćenja i poštovaćemo rokove koji su propisani našim poslovnikom, a moguće je uklopiti rokove koje je postavila međunarodna zajednica i rokove koji su navedeni u našem poslovniku. No i pored toga, dakle ja sam dužan da prijedlog gospodina Lagumdžije kojim se pridružuje i gospodin Živković koji glasi da se danas kao 17. tačka uvrsti – rasprava Parlamenta o ovoj buldožer inicijativi, o njenom sadržaju i o svemu onome što je gospodin Lagumdžija i što je gospodin Živković naveo u svom obrazloženju kao prijedlog dnevnog reda stavim na glasanje. Ja vas pozivam da se izjasnite - ko je zato da se to danas stavi kao 17. tačka dnevnog reda? Pardon kao 2. tačka, gospodin Lagumdžija je predložio kao 2. tačka dnevnog reda. Ko je zato? Hvala vam. Ko je protiv toga? Ko je protiv? Hvala vam. Ko je uzdržan? Ima li uzdržanih? Dajte mi rezultate. Molim vas samo malo pažnje. Čekamo rezultate da se ovo sravni da možemo objaviti rezultate pa da idemo dalje. Molim. Ovako. 36 je trenutno prisutno u sali ili je glasalo 36, za je glasalo 13, protiv je glasalo 16, suzdržanih je bilo 5. To je dakle 29 je glasalo. Ne 36, jeste. Zapravo dvoje nije glasalo. Dakle ovako. 36 je u sali, glasalo je za 13, protiv je glasalo 16, suzdržano je 5 i dvoje nije glasalo. Jel tako? Prijedlog gospodina Lagumdžije i gospodina Živkovića nije dobio potrebnu parlamentarnu većinu. 20 Idemo dalje. Prijedlog gospodina Špirića, dakle gospodin Špirić ima jedan komentar, ima jednu inicijativu i ima jedan prijedlog. Ja bih tako to nazvao. Što se komentara tiče, on se odnosi na Zakon o ravnopravnosti polova. Ja također sa svoje strane izražavam žaljenje što u Kolegijumu nije postignuta saglasnost na tu temu, ali poslanici će imati priliku da se prilikom, tokom glasanja o ovoj temi na odgovarajući način ponesu. I to je sve što ja mogu da kažem u ovom trenutku. Što se tiče inicijative gospodina koji je iznjeo gospodin Špirić, a ona se zove i dostavljena je meni u pisanoj formi, nakon što je gospodin Špirić završio diskusiju na tu temu – Inicijativa o glasanju o nepovjerenju VIjeća ministara Bosne i Hercegovine. Klub poslanika SNSD u skladu sa članom 116. Poslovnika o radu Predstavničkog doma Parlamentarne skupštine BiH pkreće inicijativu za izglasavanje nepovjerenja Savjetu ministara Bosne i Hercegovine. Ovdje su trojica članova Kluba, zatim još gospodin Gligorić i gospodin Blagojević. Poslovnik Parlamentarne skupštine Predstavničkog doma u članu 116. kaže – Klub poslanika ili najmanje 10 poslanika u Domu mogu inicirati predlog za glasanje o nepovjerenju Vijeću ministara. Prijedlog iz prethodne tačke dostavlja se predsjedavajućem Doma u pisanoj formi, potpisan s objašnjenjem. Predsjedavajući Doma odmah dostavlja ovaj prijedlog Vijeću ministara, poslanicima i Domu naroda. I sve što ja mogu kao predsjedavajući u ovom trenutku da kažem je to da tražim dakle da u skladu sa Poslovnikom sekretar Doma dostavi dakle ovu inicijativu na tražene adrese, a daljnja procedura je propisana po samom Poslovniku. Sve ono što je danas kazano na tu temu ovdje je bilo bespotrebno i viška i zbog toga sam ja cijelo vrijeme možda malo i pretjerano pokušavao da vas zamolim da me pustite da vodim sjednicu i da imate povjerenja. Jer Komisisija za vanjsku politiku bez koje je naravno nemoguće obaviti raspravu u ovome domu vodi računa o tome i da je ona napravila određeni svoj plan aktivnosti koji će biti na kraju upućen ovdje prema Parlamentu i Parlament će imati priliku da o tome kaže što treba da kaže. Prema tome ja mislim da mi danas spremni da raspravljamo o tome i mislim da bi bilo dobro da prihvatimo ovo o čemu je govorio gospodin Raguž. Ali ako gospodin Špirić insistira na glasanju. Insistirate jel. Ja stavljam prijedlog na glasanje. Ko je zato da se tačka dnevnog reda, odnosno stav Parlamenta povodom iračke krize stavi kao 17. tačka dnevnog reda današnje sjednice. Ko je za? Izbrojte glasove. Jeste izbrojali? Hvala vam lijepa. Ko je protiv? Hvala vam lijepa. Ima li uzdržanih? Molim vas samo. Izvinjavam se. Dobro, u redu. Nastavite vi. Hvala vam lijepa. Dajte mi rezultate. Rezultati glasanja su ovako. Prisutno 37, za je glasalo 4, protiv je glasalo 17, suzdržanih je bilo 15. Dakle ovaj prijedlog gospodina Špirića nije dobio potrebnu parlamentarnu većinu i ja iz ovoga dakle tumačim da se Parlament praktično opredjelio na 21 ono o čemu je govorio zamjenik predsjedavajuće i predsjednik Komisije za vanjsku politiku onako kako je govorio vezano za ovu temu. Dame i gospodo poslanici nakon ovoga ja proglašavam dnevni red današnje sjednice. 1. Zapisnik sa 8. sjednice Predstavničkog doma, 2. Poslanička pitanja i odgovori, 3. Izvještaj Komisije Kolegija o nastojanju za postizanje saglasnosti o Prijedlogu zakona o ravnopravnosti i jednakosti polova u BiH (Zakon u drugom čitanju), 4. Izvještaj Komisije Kolegija o nastojanju za postizanje saglasnosti o Prijedlogu zakona o kretanju i boravku stranaca i azilu (Zakon u prvom čitanju), 5. Izvještaj Komisije Kolegija o nastojanju za postizanje saglasnosti o Prijedlogu zakona o izvršnom postupku pred Sudom Bosne i Hercegovine (Zakon u prvom čitanju), 6. Zahtjev poslanika Šefika Džaferovića, Borislava Paravca i Martina Raguža za usvajanje Zakona o izmjeni Zakona o državljanstvu Bosne i Hercegovine po članu 105., 7. Prijedlog zakona o nadzoru kvaliteta određenih proizvoda pri uvozu i izvozu (drugo čitanje), 8. Prijedlog zakona o izmjenama i dopunama Zakona o izbjeglicama iz Bosne i Hergegovine i raseljenim licima u Bosni i Hercegovini (prvo čitanje), 9. Prijedlog zakona o izmjenama Zakona o prenosu, regulatoru i operatoru sistema električne energije u Bosni i Hercegovini (prvo čitanje), 10. Prijedlog zakona o Matici iseljenika Bosne i Hercegovine (prvo čitanje), 11. Izbor članova delegacija Parlamentarne skupštine Bosne iHercegovine u: a) Parlamentarnu skupštinu Vijeća Evrope, b) Organizaciju za evropsku bezbjednosti i saradnju, c) Centralno-evropsku inicijativu, d) Interparlamentarnu uniju, 12. Izbor članova Komisija Doma- umjesto gospodina Nike Lozančića a) Ustavno-pravne komisije, b) Administrativne komisije, 13. Imenovanje člana u Privremenu komisiju za pripremu Prijedloga odluke o izmjenama i dopunama Poslovnika Predstavničkog doma (umjesto gospodina Nikole Špirića) koji je izrazio, podnjio ostavku na tu poziciju i izracio želju da ne radi u toj komisiji, 14. Prijedlog odluke o postupku izbora četiri člana Upravnog odbora Javnog radio- televizijskog servisa Bosne i Hercegovine, 15. Prestanak poslaničkog mandata Izetu Žigiću, a) Prijedlog odluke o utvrđivanju prestanka poslaničkog mandata b) Izbor člana Administrativne komisije Predstavničkog doma, 16. Davanje saglasnosti za rativikaciju: a) Ugovora između vlada balkanskih zemalja o ekonomskoj i naučno tehničkog saradnji u oblasti poljoprivrede, b) Trgovinskog sporazuma između Bosne i Hercegovine i Vlade Republike Indonezije, c) Sporazuma o petogodišnjem programu razvoja saradnje 2002. – 2006. godina između Vlade Republike Grčke i Vijeća ministara Bosne i Hercegovine, d) Konvencija o obilježavanju plastičnih eksploziva s ciljem otkrivanja, e) Konvencije o bezbjednosti osoblja UN i pridruženog osoblja i f) Međunarodne konvencije o suzbijanju terorističkih i bombaških napada. 22 To je dnevni red današnje sjednice. Prelazimo na prvu tačku dnevnog reda. Ad. 1. Zapisnik sa 8. sjednice Predstavničkog doma Zapisnik ste dobili. Otvaram raspravu po zapinisku. Gospodin Mirsad Ćeman Izvolite.
Gospodine predsjedavajući ja imam jednu malu sugestiju, dopunu na strani 8., a riječ je o tačci broj 17. – Davanje saglasnosti za ratifikaciju određenih kreditnih sporazuma od a) do e) stoji konstatacija u zapisniku da je Predstavnički dom jednoglasno dao saglasnost što nije sporno. Imajući u vidu da kada su druge tačke u pitanju je navedeno sve ko je učestvovao u diskusiji, čisto tehničke ispravke radi, ja sam naime povodom ove tačke izlazio i samo ukazao na potrebu eventualno promišljanja da li robni krediti na način na koji se daju su najpovoljnija rješenja i samo tražim ustvari da se u vezi sa tačkom 17. konstatuje da je bilo rasprave i diskusije na tu temu, jer je to rečeno i povodom drugih tačaka. Hvala lijepo.
Zahvaljujem i ja vama. Dalje. Gospodin Belkić. Izvolite.
Strana 7. tačka dnevnog reda 11.,radi se o informaciji o zaduženosti BiH i konstatira se da nije bilo diskusije. Bila je diskusija, jer je upravo na osnovu diskusije su proistekli ovi zaključci koji su ovdje predloženi. Dakle interveniram da umjesto navoda da nije bilo diskusije, treba da stoji da nakon diskusije, pa navedite ljude koji su diskutovali i tako. Hvala lijepo.
Hvala vam lijepa. Ko dalje želi da govori o zapisniku? Ako se niko ne javlja za riječ, ja zaključujem raspravu o zapisniku. Primjedbe gospodina Ćemana i gospodina Belkića su na mjestu i predlažem glasamo o zapisniku sa primjedbama gospodina Ćemana i gospodina Belkića. Ko je za zapisnik da se usvoji zapisnik u ovom tekstu uz primjedbe poslanika Ćemana Mirsada i Beriza Belkića? Hvala vam lijepo. Ima li ko protiv? Hvala. Ima li uzdržanih? Nema. Konstatujem da je Predstavnički dom Parlamentarne skupštine jednoglasno usvojio zapisnik sa 8. sjednice u tekstu kako je, kako je napisan u materijalu koji ste dobili za današnju sjednicu uz primjedbe poslanika Ćemana Mirsada i Beriza Belkića. Druga tačka dnevnog reda 23 Ad. 2. Poslanička pitanja i odgovori Dame i gospodo poslanici mi smo u međuvremenu od 8. sjednice do danas dobili odgovore na 2. pitanja, gospodina Mirsada Ćemana i na pitanje gospodina Selima Bešlagića. Izvolite, otvaram postavljanje novih poslaničkih pitanja. Ko želi da postavlja pitanja. Gospođa Sopta, nakon toga. Gospođo Sopta izvolite postavite pitanje.
Gospodo predsjedavajući, kolegice i kolege, cijenjeni ministri, na temelju pismenih obračanja nekolicine zainteresiranih, a našem klubu i članovima našeg kluba u ime kluba postavljam zastupnička pitanja. Postoji li i jedna zemlja na svijetu koja ima ređeno tržiše cigareta kao Bosna i Hercegovina? Riječ je o više pitanja, ali ista tema. Kakva je pozicija duhanske industrije Bosne i Hercegovine u odnosu na uvoznike cigareta, pogotovo kada se uporedi sa propisima iz oblasti u nama susjednim državam, Hrvatskoj, Srbiji, Crnoj Gori, Mađarskoj, Poljskoj, Sloveniji te zemljama EU? Efekti u proračunu entiteta normalno i od proizvođača cigareta u Bosni i Hercegovini kakvi bi oni bili da su propisi uređeni na primjer kao u Hrvatskoj ili bilo kojoj susjednoj nam zemlji? i - Kada će se zakon mijenjati?
Zahvaljujem gospođo Sopta. Gospodin Paravac će se nadovezati na ovo pitanje koliko sam ja razumio, a nakon toga gospodin Lagumdžija, poslovnička intervencija. Izvolite pitanje.
Ovo pitanje sam dobio i ja i proslijedio sam ga u Fabriku duhana u Banja Luci. Dobio sam od njih odgovor da u potpunosti podržavaju pitanja ova i u prilogu su dostavili prijedlog mjera zaštite domaće proizvodnje. Ja bih ga uputio Savjetu ministara koji inače treba da dadne odgovor na ova pitanja, da ga može koristiti. Hvala.
Zahvaljujem. Gospodin Lagumdžija Zlatko, poslovnička intervencija. Izvolite.
Gospodine predsjedavajući, vi ste naveli da su dati odgovori na odgovarajuća pitanja dvojici poslanika, odnosno tri odgovora dvojici poslanika. 24 Prvo želim da izrazim svoje žaljenje što, uobičajeno je da kada počnu poslanička pitanja da predstavnika dovoljan broj VIjeća ministara bude prisutan da bi se moglo skratiti procedura, naročito kod pitanja koja nepotrebno vam poslije idu u proceduru, koja se može na licu mjesta odgovoriti. Međutim, 4.2. sam dakle prije mjesec dana postavio poslaničko pitanje koje se odnosi na projekat CIPS i članom 126. Poslovnika tačkom 3. je definisano da se kada se traži usmeni odgovor, ja sam pitanje postavio jedno u pisanoj, jedno u usmenoj formi da odgovor na ta pitanja će biti uključen u dnevni red po istom redosljedu po kojem poslije najmanje 7 dana, najkasnije 30 dana od njihovog upućivanja Vijeću ministara. Želim da konstatujem da je taj rok istekao. Takođe je definisano da Vijeće ministara može samo jednom tražiti odgodu rasprave za prvu sljedeću plenarnu sjednicu. Ja sam očekivao da će danas neko iz VIjeća ministara tražiti odgodu koju po Poslovniku ima da mi da odgovor na to pitanje. Što se tiče pisanog odgovora, pisani odgovor se može dati za 15 dana i može se produžiti, mora se dati za 15 dana i može se produžiti za 10 dana. To definiše član 128. gospodine predsjedavajući, tačka 3. Sasvim prirodno tačka 5. tog istog člana 128. kaže da ukoliko subjekt, to sam bio ja, odnosno to je bilo Vijeće ministara, pardon ne dostavi odgovor u navedenim rokovima, podnosilac pitanja, e tu dođe poslanik, u ovom slučaju ja, može tražiti od Kolegija da pitanje koje traži usmeni odgovor obavezno uvrsti u dnevni red na prvoj narednoj sjednici Doma. Naime, radi se o jednoj vrlo delikatnoj stvari o kojoj toliko puno raspravljamo. Ja zaista ne želim da se ovdje krijemo iza poslovničkih procedura. Meni taj odgovor samom više ne treba ukoliko ovo vijeće ministara ne smatra da treba ovdje nešto učiniti. Tim više što smo danas čuli od predsjedavajućeg Vijeća ministara da se rasprave odgovornosti ne trebaju voditi, ja mislim da se rasprave odgovornosti trebaju voditi. I za prošlo Vijeće ministara i za ovo u mjeri u kojoj ona postoji. Takođe mislim, sada sam, danas sam čuo da je revizija urađena, a ja sam tražio te podatke i nisam dobio. Prošlo Vijeće ministara je 12. mjeseca prošle godine utvrdilo Poslovnik i ja smatram da to vijeće ministara treba odgovarati ukoliko je uradilo nešto što je protivno zakonu, tim više što predsjedavajući Ministarskog vijeća u prošlom sazivu je Dragan Mikerević i on je sada dosta dostupan ovom vijeću ministara, s obzirom da je predsjednik Vlade Republike Srpske, pa ukoliko je odgovoran za to treba da odgovara. Takođe sam danas čuo da VIjeće nimistara nije raspravljalo o cijeni ni jednom, a čuli smo predstavnike Vijeća ministara na PRESS konferenciji koji je doslovno rekao da je Komisija će utvrditi kriminal. Ja molim vas insistiram da se zaista o tako krupnim stvarima ipak ovaj dom obavijesti na odgovarajući način. Vi ste meni dužni dostaviti odgovor. Niste uradili to, niste ga uradili s Poslovnikom. Ja zaista mislim predsjedavajući da bilo korektno poslije ovoga svega da u članu sa članom 128. tačka 5. ja ne tražim to, ponavljam ne tražim, ali da se o ovme obavi ozbiljna rasprava jer kako vrijeme bude odmicalo, ovo vijeće ministara će se kao pile u kučinu umotavati u CIPS i imaćete problem da će stvari koštati sve skuplje i skuplje i skuplje, i da će projekat sve više i više biti kilav i da će na kraju rezultat toga biti ono što niko ovdje ne želi. 25 Ja bih vas zaista zamolio da ovo shvatite na najdobronamjerniji način kao i sve što inaće dolazi iz opozicionih redova, jer mi zaista želimo da se ove reforme provode na pravi način.
Zahvaljujem. Gospodin Moranjkić, nakon toga gospođa Palavrić. Dakle gospodin, evo da pišem, onda moram početi pisati, ali evo pratite malo i vi, pomozite. Imate vi zapisano, gospođa Palavrić je sada na redu jel tako. Dobro.
Gospodine predsjedavajući, gospodo poslanici, dame i gospodo, ja bih danas postavio dva pitanja. Moja pitanja su ustvari upućena Vijeću ministara, preko ove govornice, a ona glase: Zna li se, ako ne zna tražim da se hitno ispitaju o tome tome napravi informacija o sljedećem. 1. Koje su odate i gdje nestale čitave fabrike i proizvodni pogoni za vrijeme rata i odmah poslije rata i gdje se one sada nalaze? Očekujem informaciju istovremeno i tražim da se kaže ko je to uradio i kako je njihovo sadašnje stanje? Da li oni rade ili ne rade? Ako rade gdje rade? Dalje, posebno tražim da se istakne premještanje koje je učinjeno unutar graica Bosne i Hercegovine sa teritorija Federacije na teritoriju Republike Srpske i obratno sa teritorije Republike Srpske na teritoriju Federacije. A u izdvojenoj informaciji posebno tražim da se navede premještanje sa teritorije Bosne i Hercegovine na teritorije drugih država eks. Jugoslavije. Tražim da VIjeće ministara predloži Parlamentu rješenje ovog pitanja i da se po istom sa nivoa države poduzmu odgovarajuće mjere po tom pitanju. To je sklop u prvom pitanju. 2. Tražim da se informiše Parlament o stanju i sudbini aerodromskog kompleksa Željava na Plješevičkom platou koji je vrijedan nekoliko milijardi dolata. Informacija stoji da je to objekat koji je bio vrijedan preko 4,5 milijarde dolara, a iz informacije očekujem - kakvo je sadašnje stanje tog objekta, - da li je vršena, a ako nije kada će razgraničenje sa Republikom Hrvatskom i - šta dalje uraditi sa tim objektom - u koje ga svrhe iskoristiti i pod kojim uslovima i zašto? Tražim prijedlog Vijeća ministara po tom pitanju. Hvala lijepo.
Hvala vama gospodine Moranjkiću. Ko je sada na redu? Gospođa Palavrić, neka se pripremi gospodin Živković. 26
Ja imam tri pitanja i požuriću da ne probijem svoje vrijeme. 1. Iz budžeta BiH finansira se veliki broj komisija, službi i sličnih tijela formiranih od domaćih vlasti n državnom nivou i od Visokog predstavnika za BiH. Iz budžeta se ne vide, kao što znate iznosi plaća, niti članova, a pogotovo ne predsjednika tih tijela. S toga u ime Kluba stranke demokratske akcije postavljam pitanje Vijeću ministara i zahtjevamo od njega da nam dostavi - broj i nazive komisija i ostalih tijela na državnom nivou, njihovu djelatnost, broj uposlenih, podatak da li uposleni ispunjavaju zakonom postavljene uvjete u pogledu stručnosti i postavljenja na radna mjesta, visinu plaća kako članova, tako i predsjednika tih tijela, kako bi javnost imala uvid u šta se troše sredstva od porezskih obaveznika. Ovo pogotovo iz razloga što u kuloarima kruže informacije da su mnogi zaposleni na nezakonit način, jer nije poštovana zakonom propisana procedura. Da ne ispunjavaju zakonom postavljene uvjete u pogledu stručnih kvalifikacija, da predsjednici, pa čak i članovi nekih od tih tijela imaju višestruko više plaće nego najviši funkcioneri u Bosni i Hercegovini. 2. Zaista mislim da je vrijeme da nam Vijeće ministara objasni šta je sa trećim operaterom Džiesem-a. Znam da je to pitanje bilo na početku mandata prethodnog vijeća ministara i nije riješeno. Mislim da je konačno vrijeme da dobijemo odgovor i 3. Mislim da je vrijeme da članovi ovoga parlamenta dobiju dokument u kojoj se fazi nalazi porez na dodatnu vrijednost na nivou države? Odgovore na sva pitanja očekujem u pisanoj formi.
Samo nam dajte taj papir gospođo Palavrić.
Ima stenogram, ovo nije
Vi ćete nama, po Poslovniku je u pisanoj formi. Ja bih vas zamolio u pisanoj formi dakle ovo sve što ste kazali u pisanoj formi nam dajte da bi pitanje moglo biti stavljeno u proceduru. Gospodin Živković jel tako. Neka se pripremi poslije Živkovića, ko je sljedeći, gospodin Gligorić se javio ranije, neka ide gospodin Gligorić, pa onda gospodin Đedović, pa onda gospodin Jovanović. Napišite takav redosljed.
Uvaženo predsjedništvo, dame i gospodo, dozvolite prvo da, s ozbirom da se nisam javio odmah kada je gospodin predsjedavajući rekao da sam zloupotrebio ovu govornicu, da 27 kažem da imam utisak da predsjedavajući ima dvostruke standarde prema pojedinim poslanicima. Naime juče nam
Poslanička pitanja su gospodine Živkoviću, izvolite postaviti pitanja.
Dobro, znači na taj način ćemo pričati. U redu. Kao prvo ja bih zamolio da makar pola ministara bude ovdje na poslaničkim pitanjima da bi mogli poslanička pitanja da postavljamo. Ako možete to da obezbjedite, ja bih postavio pitanje, ako ne onda će se desiti kao i sa mojim prvim poslaničkim pitanjem na koji još nisam dobio bila kakav odgovor, a ticalo se postavljanja jedinstvene cijene i izbacivanja rominga u BiH. To pitanje ste dobili na pismeno, ja još nikakav odgovor nisam dobio. Ovo pitanje koje ću sada postaviti Ministarstvu za civilne poslove – da li Ministarstvo ima namjeru da organizuje popis stanovništva u Bosni i Hercegovini u 2004. godini? Da mi usmeno neko kaže, zanima me ko će mi to odgovoriti. Hvala.
Zahvaljujemg gospodine Živkoviću. Vi ste to predali u pisanoj formi ovdje.
I juče i danas.
Hvala vam lijepa. Gospodin, dobro, dobro. Nemojte molim vas. Gospodin Gligorić, neka se nakon toga pripremi rekli smo gospodin Đedović.
Gospodine predsjedavajući, dame i gospodo, isto tako želim da naglasim da na poslaničko pitanje nisam dobio odgovor, a ono je glasilo da Predsjedništvo i Savjet ministara daju odgovor oko znači svih aktivnosti i finansiranja svih aktivnosti, znači tužbe BiH protiv SRJ. Novo poslaničko pitanje postavljam, jer sam dobio mnogo pisama od naših građana, povratnika i dobio sam od nekih udruženja kako regionalnih, tako i drugog nivoa, a odnosi se na Kanton Tuzla. Pa pitanje bi bilo sledeće - Da Savjet ministara znači BiH odgovori na pitanje – koliko je vraćeno Srba povratnika u Kanton Tuzlu, koliko je ukupno devastirano kuća srpskih povratnika i koliko je obnovljeno devastiranih kuća koja su vlasništvo Srba? Naravno podatke tražim brojčano, procentualno i u pisanoj formi. Hvala vam. 28
Dobro. Ostavite samo u pisanoj formi tu. Gospodin Đedović ima pitanje. Neka se pripremi gospodin Jovanović.
Gospodo predsjedavajući, kolege poslanici pitanje ispred dva mješovita kluba - Da li će mješoviti klubovi DNZ, BOOS, Radom za boljitak HKDU, NHI, Penzioneri i SDU dobiti radne prostorije od prostorije koja će se prekrajati u Parlamentu BiH donacijom norveške vlade kao što nam je dostavila u odgovoru Administrativna komisija. Obrazloženje. Mi već više duže vremena potenciramo nužnost pronalaska prostorija za adekvatan rad. Taj naš zahtjev smo uputili prvo Tajništvu Doma, nakon toga Administrativnoj komisiji. Administrativna komisija je razmatrala naš zahtjev 25.2. i dala odgovor kojim mi nismo zadovoljni. Na taj način izražavamo protest i upućujemo ovo pitanje Kolegiju doma, da liće od prostorija, znači, koje su nam naznačene kao mogućnost biti neke od tih prostorija dodijeljene za naš rad. Hvala vam.
Hvala vama. Samo dajte to pitanje u pisanoj formi i ako možete, naslovite do Administrativnoj komisiji Predstavničkog doma. Nemojte to Kolegiju naslovljavati. Imamo komisiju za to. Dobro, dobro, u redu Kolegiju. Ide to Kolegiju pitanje u redu. Gospodin Jovanović ima riječ. Neka se pripremi gospodin Adem Huskić.
Ja bih volio da je predsjedavajaući ostao na skupštini pa možda je mogao odgovoriti ili eventualno neko od ministara i zamjenika, a pitanje se odnosi na sledeće. Prije nekoliko dana pročitali smo u štampi da je zamjenik Visokog predstavnika gospodin Frajzdner, ako sam to dobro preveo, sa predsjednikom Haškog tribunala Klodom Žordom, potpisao sporazum, odnsono zaključke o procesuiranju jednog broja optuženih za počinjene ratne zločine u BiH pred domaćim sudovima. A pitanje je sledeće. Da li je Savjet ministara znao za takvo potpisivanje, da li ga je na bilo koji način odobrio? Ako ste ga odobrili, zašto ste ovlastili zamjenika Visokog predstavnika da ga potpiše u ime BiH? Hvala lijepo.
Imate pitano je li tako. Gospodin Huskić. Neka se pripremi gospodin Ćeman, nakon toga gospodin Špirić i Sead Avdić i to je ono što imamo prijavljeno. 29
Poštovano Predsjedništvo, ja imam jedno kratko pitanje a ono glasi. Ko gazduje i kakva je daljnja sudbina objekata či je vlasnik bila SRBiH, a koji su trenutno ti objekti van funkcije i koliko ih uopšte ima?
Zahvaljujem gospodinu Huskiću. Gospodin Ćeman Mirsad, a neka se pripremi gospodin Špirić Nikola.
Ja sam jučer postavio jedno pitanje u pisanoj formi i neću se na njega vraćati, ono je već u proceduri. Za danas imam jedno pitanje kratko a glasi. Gdje su sve locirane deponije otpada koje snage SFOR-a u BiH koriste za svoje potrebe? Prate li nadležni organi u BiH uticaj tih deponija na objekte infrastrukture, prije svega vodoopskrbne objekte i šta se poduzima da se otklone negativni uticaji kojih očito ima, obzirom na slučajeve o kojima je bilo riječi u javnosti ali i one slučajeve o kojima, eto, do javnosti još nije stigao glas? Pitanje je upućeno Vijeću ministara a tražim pisani odgovor.
Zahvaljujem gospodinu Ćemanu. Gospodin Nikola Špirić, a neka se pripremi gospodin Avdić Sead.
Gospodine predsjedavajući, kolege poslanici, ja mislim da treba možda ubuduće njegovati praksu kako bi, a to je i poslovnička mogućnost poslanici bili zadovoljniji da postoji mogućnost da se na licu mjesta dobije odgovor od Savjeta ministara adrese koje se šalje. Bojim se da smo mi ušli u prepisku sa državnim organifma i da ćemo biti sve češće nezadovoljni odgovorima ili nezadovoljni što odgovora nema. U tom smislu ja želim da pokrenem jednu, da postavim pitanje. Hoće li Savjet ministara, dakle, hoće li poslati urgenciju Vladi Federacije da provede odluku Doma za ljudska prava nasprem povratka imovine vojnih penzionera, pripadnika bivše JNA koji danas žive u RS? Radi se o velikom broju ljudi, čija je imovina uzurpirana i postoji odluka Doma za ljudska prava, postoji nametanje, rekao bih izmjene zakonskih rješenja u zakonu Federacije ili ne postoji dobra politička volja, ili postoji blokada i zato pitam Savjet ministara hoće li poslati urgenciju da se odluka Doma za ljudska prava izvrši? Hvala vam lijepo.
Ostavite to u pisanoj formi. Gospodin Sead Avdić, izvolite i nakon toga ćemo zaključiti tačku dnevnog reda poslanička pitanja.
Kolege i koleginice poslanici, ja želim još jedanput, znači, na prošloj sjednici sam, također postavio istovjetno pitanje, odnosno zahtjev, znači ponavljam hitan zahtjev Vijeću 30 minsitara da ponudi cjelovitu strategiju za privatizaciju elektroenergetskog sektora u BiH sa ciljem jedinstvene metodologije i uvažavanja zahtjeva sindikata elektroenergetičara i RS i Federacije BiH. Hitnost nalaže i današnja sjendica NS Republike Srpske koja raspravlja o akcionom planu za privatizaciju elektroenergetskog sistema, je li tako RS. Što znači, pošto Vijeće ministara se stvarno oglušuje na ovaj moj zahtjev, ja tražim shodno članu 128. da za narednu sjednicu doma predvide usmeni odgovor pred ovim domom ili prijedlog s aspekta ili odgovor s apsekta ovog mog zahtjeva.
Zahvaljujem gospodinu Avdiću. Na ovaj način ja zaključujem 2. tačku dnevnog reda. Prije nego što pređemo na 3. tačku dnevnog reda, budući da su mnogi poslanici iz ovih ili onih razloga počeli izlaziti iz sale u hodnik i vraćati se ovamo, ja, da bi omogućili svim poslanicima da prisustvuju ovdje u sali, da nemamo tu praksu čestih izlazaka i ulazaka, ja predlažem pauzu i određujem pauzu od 15 minuta, nastavljamo u 13 i 15. [[PAUZA]] Poslanici, prelazimo na 3. tačku dnevnog reda. Ad.3. Izvještaj Komisije Kolegija o nastojanju za postizanje saglasnosti o Prijedlogu zakona o ravnopravnosti i jednakosti polova u BiH Ovaj zakonski prijedlog bio je u parlamentarnoj proceduri u prošlom sazivu ovog doma, predlagač je Vijeće ministara. Na 29. sjednici Doma u prošlom sazivu 17. jula 2002. godine, zakon je usvojen u prvom čitanju.Na 30. sjednici održanoj 1. avgusta 2002. godine, zakon je razmatran u drugom čitanju, kada amandmani tadašnjih poslanika Željka Bilbije i Emine Zaćiragić nisu dobili entitetsku većinu te je proveden postupak usaglašavanja o amandmanima. Na 31. sjednici Doma 16. septembra 2002. godine, zakon nije dobio entitetsku većinu, te je trebalo provesti postupak usaglašavanja. Kolegij Doma u prošlom sazivu nije stigao da izvrši taj posao, budući da su uslijedili izbori. Po zaključku ovog doma nastavljena je procedura o zakonu tamo gdje se stalo. Vi ste dobili izvještaj komisije ovog kolegija, ovog saziva. Kao što ste vidjeli ovaj kolegij, nažalost, nije postigao saglasnost o zakonu. Nama je dužnost da se o Prijedlogu zakona o ravnopravnosti i jednakosti polova izjasnimo u drugom krugu glasanja i molim vas da pristupimo glasanju. Pitam poslanike ko je zato da se usvoji, sve poslanike pitam Zakon o ravnopravnosti i jednakosti polova? Ko je za? Hvala vam lijepo. Jeste li izbrojali glasove? Jeste. Ko je protiv? Hvala vam lijepo. Uzdržanih? Hvala vam lijepo. Pitam poslanike iz Federacije, ja vas molim samo malo pažnje, važna je stvar, pazimo na proceduru. Pitam poslanike iz Federacije BiH ko je protiv ovog zakona? Hvala vam lijepo. Jeste li zabilježili stanje. Nema niko protiv. 31 Pitam poslanike iz RS ko je protiv ovog zakona? Hvala vam lijepo. Dajte mi rezultate da objavim. Dame i gospodo poslanici, objavljujem rezultate glasanja. Prisutno je 36 poslanika. Od prisutnih 36 poslanika u općem glasanju 27 je glasalo za zakon, 5 je glasalo protiv, suzdržana su bila 4 poslanika i ja konstatujem da je zakon dobio opću parlamentarnu podršku. U drugom krugu glasanja, glasanje se odvija tako što se izjašnjavamo po principu koje protiv zakona. Iz Federacije nije bio niko protiv zakona i iz RS je protiv zakona bilo 6 poslanika. Imajući u vidu ove rezultate glasanja, pošto je zakon dobio opću parlamentarnu podršku, a u drugom krugu nije bilo dvije trećine protiv iz Federacije i nije bilo dvije trećine protiv iz RS, ja konstatujem da je Predstavnički dom Parlamentarne skupštine BiH usvojio Zakon o ravnopravnosti i jednakosti polova. Idemo dalje. Dakle, Predstavnički dom je usvojio ovaj zakon. Napisali ste mi u izvještaju za 6, a protiv je bilo 6. Ja sam to primijetio, da ne bude zabune pisali ste, e protiv je bilo 6. Tako. Ad.4. Izvještaj Komisije Kolegija o nstojanju za postizanje saglasnosti o Prijedlogu zakona o kretanju i boravsku stranaca i azilu I ovdje se radi o Prijedlogu zakona, za koji je procedura počela u prethodnom sazivu Doma. Predlagač je Vijeće ministara. Na 31. sjednici održanoj 16. septembra 2002. godine, Prijedlog zakona nije dobio entitetsku većinu u prvom čitanju, radi se o zakonu o prvom čitanju. Usaglašavanje je provedeno u ovom kolegiju. Vi ste dobili izvještaj Kolegija kao Komisije. O ovom zakonu postignuta je saglasnost u prvom čitanju Kolegija, s tim da se Prijedlgo zakona u drugom čitanju razmatra na narednoj sjednici i da se omogući u narednom vremenu od 15 dana od danas ulaganje amandmana, dakle, ovo je usaglašen tekst u prvom čitanju i da se, ostavlja se mogućnost podnošenja amdnamana u narednih 15 dana, dakle, do drugog čitanja, o kojima se treba izjasniti i Ustavno-pravna komisija ako bude tih amandmana i ja ovim konstatujem da je Prijedlog zakona o kretanju i boravsku stranaca i azilu usvojen uprvom čitanju, ponvljam, uz mogućnost, koju je dozvolio Kolegij ulaganja amandmana u narednih 15 dana od danas, koje će razmotritii Ustavno-pravna komisija i onda ćemo mi zakon imati u drugom čitanju ponovo ovdje na sjednici Doma, tako da smo završili i ovu tačku dnevnog reda. Ad.5. Izvještaj Komisije Kolegija o nastojanju za postizanje saglasnosti o Prijedlogu zakona o izvršnom postupku pred Sudom BiH Kao što znate ovaj zakonski prijedlog na 8. sjednici ovog doma od 4. februara 2003. godine razmatran je u prvom čitanju, kojom prilikom nije dobio entitetsku većinu, te je proveden postupak usaglašavanja. Dobili ste izvještaj Komisije Kolegija. Vidjeli ste da nije postignuta saglasnost. Molim da pristupimo glasanju u drugom krugu o Prijedlogu zakona u prvom čitanju. Pitam vas ko je za ovaj zakon u prvom čitanju, kompletan Dom pitam? Ko je protiv? Hvala vam lijepa. Uzdržanih? Hvala vam lijepa. Idemo na drugi krug. Pitam poslanike iz Federacije BiH ko je protiv ovog zakona? Hvala vam lijepa. 32 Pitam poslanike iz RS ko je protiv ovog zakona? Hvala vam lijepa. Dajte mi rezultate glasanja. Objavljujem rezultate glasanja. Ukupno 36 poslanika, za je glasalo 26 – protiv je bilo 9, suzdžranih nije bilo. Zakon dobio opću parlamentarnu podršku. U drugom krugu glasanja iz Federacije BiH protiv nije bilo ni jednog poslanika. Iz RS bilo 9 poslanika protiv. Konstatujem da je Predstavnički dom Parlamnetarne skupštine BiH usvojio Prijedlog zakona, odnosno Zakon o izvšrnom postupku pred Sudom BiH. Koje je ovo čitanje Branka? U prvom čitanju, jer je Zakon dobio opću parlametnarnu podršku a iz eniteta nije bilo više od dvije trećine protiv. Iz Federacije nije bilo ni jednog, a iz RS je bilo 9 što je manje od dvije trećine protiv. Dakle, ja konstatujem da je Zakon dobio u prvom čitanju parlamentarnu podršku. Prelazimo na 6. tačku dnevnog reda. Ad.6. Zahtjev za razmataranje Prijedloga zakona o izmjeni Zakona o državljanstvu BiH Na početku sam, meni se čini dovoljno obrzaložio ovu tačku dnevnog reda. Samo da još jedanput da napomenem da je ovaj zakon stupio na snagu 31. decembra prošle godine i da je objavljen u Službenom glasniku BiH, broj 41/02 usvojen je u Domu naroda u istovjetnom tekstu kako ga je proglasio Visoki predstavnik i ja vas pozivam da izglasamo ovaj tekst, onako kako smo ga izglasali, zapravo i prošli puta kada je suština u pitanju, ovdje je samo formalno-pravna razlika pa vas pitam i tehnička Ko je za, prvo o zahtjevu po 105. Hvala vam lijepo. Ima li neko protiv? Uzdžranih? Dobro. Prelazimo na izjašnjavanje o samom zakonu. Ko je za? Hvala vam. Ima li ko protiv? Ima li uzdržanih? Dakle, konstatujem da smo jednoglasno usvojili Zakon o izmjeni Zakona o državljanstvu BiH jednoglasno sa 36 glasova za, bez glasova protiv i bez uzdržanih glasova i na ovaj način u tekstu kako je proglasio Visoki predstavnik i usvojio Dom naroda i na ovaj način su se stekli uvjeti za Parlamentarna skupština BiH ovaj zakon objavi u Službenom glasniku BiH kao svoj zakon. Ad.7. Prijedlog zakona o nadzoru kvaliteta određenih proizvoda pri uvozu i izvozu – drugo čitanje Na 4. sjednici ovog doma 17. decembra 2002. godine prihvaćen je zahtjev Vijeća ministara da se Prijedlog ovog zakona razmatra po skraćenom postupku u skladu sa članom 104. Poslovnika. Na 8. sjednici 4. februara o.g. zakon smo usvojili u prvom čitanju. Dakle, radi se o drugom čitanju. Izvještaj nadležne komisije ste dobili. Bili smo ostavili i mogućnost ulaganja amandmana na inicijativu nekih poslanika ovdje. Amandmana nije bilo. Otvaram raspravu o samom zakonu. Zaključijem raspravu i prelazimo naizjašnjavanje. 33 Pitam vas ko je za zakon? Hvala vam lijepo. Ima li neko protiv? Ima li uzdržanih? Konstatujem da je Predstavnički dom Parlamentarne skupštine BiH jednoglasno sa 36 glasova za, bez glasova protiv i bez udržanih glasova usvojio Zakon o nadzoru kvaliteta određenih proizvoda pri uvozu i izvozu. Ad.8. Prijedlog zakona o izmjenama i dopunama Zakona o izbjeglicama iz BiH i raseljenim licima u BiH – prvo čitanje, pedlagač zakona je Vijeće ministara U parlamentarnu proceduru stigao je 1. avgusta 2002. godine. Ustavno-pravna komisija mišljenje dostavila 10. septembra 2002. druge godine. Nadležna komisija za ljudska prava, imigraciju, izbjeglice i azil izvještaj je dostavila 4. februara 2003. godine. Otvaram raspravu o zakonu u prvom čitanju. Gospodin Momčilo Novaković Izvolite.
Kolege poslanici ja samo imam jedan prijedlog. Mislim da je na sličan način usvojen jedan zaključak u Domu naroda, kad se radi o zakonima čiju proceduru nastavljamo, a to je da se omogući 15 dana za amandmansku fazu, s obzirom da mi nismo učestvovali u ovom komisijskom dijelu ovaj parlament, negoje to uradio prethodni, dakle, da jednostavno jednim zaključkom, kao što je to uradio Dom naroda, dakle, sve ovakve slučajeve, sve ovakve zakona koje ovdje usvajamo u prvom čitanju a nismo učestvovali ukomisijskoj fazi da imamo mogućnost davanja amandmana. Hvala.
Zahvaljujem. Ko dalje želi da govori? Ako se niko više ne javlja, ja zaključujem raspravu i prelazimo na izjašnjavanje o samom zakonu u prvom čitanju i ja mislim da bi trebali omogućiti amandmane u roku od 15 dana od danas,ukoliko neko od poslanika želi da to uradi, mislim da nema smetnje da to napravimo i, dakle, zakon uz ovaj prijedlog zaključka o mogućnosti ulaganja amandmana koje bi ponovo razmatrala Ustavno-pravna komisija, ja stavljam na izjašnjavanje. Ko je za? Prvo je čitanje. Hvala vam lijepo. Ima li neko protiv? Ima li uzdržanih? Konstatujem da je Predstavnički dom Parlamentarne skupštine BiH, jednoglasno sa 36 glasova za, bez blasova protiv i bez uzdržanih glasova, usvojio Zakon o izmjenama i dopunama Zakona o izbjeglicama iz BiH i raseljenim licima u BiH, prvo čitanje, uz ovaj zaključak da se omogući ulaganje amandmana svima onima koji su ovlašteni za podnošenje amadnmana u roku od 15 dana od danas. Ad.9. Prijedlog zakona o izmjenama zakona o prenosu, regulatoru i operatoru sistema el. energije u BiH, u pitanju je prvo čitanje Ovdje se radi, dakle, o izmjeni Zakona o prenosu, regulatoru i opertoru sistema el. energije u BiH, prvo čitanje. Predlagač je Dom naroda. 34 Predstavničkom domu dostavljen je 12. septembra 2002. godine. Poslanicima je dostavljen 20. decembra prošle godine, Ustavno-pravna komisija dostavila je mišljenje 31.12.2002. godine. Izvještaj nadležne Komisije za saobraćaj i kominikacije dostavljen vam je 4. februara 2003. godine. Otvaram raspravu u prvom čitanju. Gospodin Špirić Nikola. Izvolite.
Poštovani predsjedavajući, dame i gospodo, pošto je ovo izmjene i dopune zakona koji su prošli u Domu naroda u prvom i u drugom čitanju, ja predlažem da, danas ukoliko postoji raspoloženje poslanika da spojimo prvo i drugo čitanje da definitivno usvojimo Prijedlog ovog zakona. Dakle, ukoliko postoji raspoloženje, a predlažem da obavimo raspravu i u prvom i u drugom čitanju, da usvojimo izmjene. Ovo su zakoni koji po Poslovniku mogu ići po članu 105. jer se radi o sitnoj izmjeni koja je u jednoj rečenici, koja je razumljiva a ne zakoni koji broje po 120 strana. Dakle, moj je prijdlog da spojimo prvo i drugo čitanje i dati podršku, ukoliko ima raspoloženja. Hvala vam.
Dobro, hvala vam gospodine Špiriću. Gospodin Miloš Jovanović u ime komisije. Izvolite.
Ja želim samo da kažem da je Komisija za saobraćaj i komunikacije raspravlja o ovoj tački dnevnog reda i donijela je zaključak da se sjedište ove agencije premjesti, odnosno da bude umjesto u Sarajevu u Tuzli. Tu su svi članovi Komisije glasali izuzev predstavnika Stranke za BiH. Znači stav je Komisije da se usvoji da sjedište ove agencije bude umjesto u Sarajevu u Tuzli.
Zahvaljujem. Ko dalje želi da govori? Gospodin Huskić Adem. Izvolite.
Ja bih zamolio ako je prisutan ovdje predstavnik Vijeća ministara, možda ne bi bilo loše da čujemo njihov stav pa ću se ja poslije toga javiti za diskusiju. Ako može.
Izvolite. Gospodin Tošić.
Stav je Vijeća ministara da ne prihvati, jer ovaj zakon koji je bio u proceduri smatramo da smo mnogo uložili vezano oko ovoga izradu pomenutog zakona ... kuća iz Njemačke, zatim i SAD i zbog ukupne situacije, jer je već prošao proceduru, smatramo da ne treba prihvatiti ovaj predlog i da treba da ostane u Sarajevu. To je stav ministarstva. 35
Zahvaljujem gospodinu Tošiću. Gospodin Huskić. Izvolite.
Gospodine predsjedniče, kolegice i kolege, dame i gospodo, Ja kao član Komisije, predsjednik je rekao nisam bio za to. Vi ste svi zajedno sa mnom dobili jedno pismo kad smo dobili ovaj prijedlog izmjene Zakona, dobili smo pismo od tada resorne ministrice gospođe Azre Hadžiahmetović, u kojem su navedeni razlozi od prilike ovi koje je sada gospodin iznio i zbog tih razloga ja sam smatrao da su ti argumenti jači nego argumenti koji govore u prilog da se donese izmjena. Znači, predlažem da ne usvojimo zakon. Hvala lijepa.
Zahvaljujem gospodinu Huskiću. Gospodin Selim Bešlagić. Izvolite.
Mislim da je na ovoj skupštini, odnosno na ovom parlmentu zadatak da da ocjenu, a ja bih zamolio da bismo, evo i mi koji smo glasali za promjenu ovoga, da nam predstvnik ministarstva kaže koje su to promjene u ovom zakonu ako se sjedište umjesto u Sarajevu stavi u Tuzli. Molim vas preko 60% proizvodnje el. energije u Federaciji je u Tuzli. Zagađujemo se, trujemo se a vi samo donijelo neko, neko donio odluku. Šta ta odluka u suštini mijenja, ako sjedište nije ovdje nego tamo, jer je jedna regulatorna agenijca u Banja Luci, dvije su bile predviđene u Sarajevu pa red je da jedna dođe u Tulu. Ima li ikakve šanse u ovoj državi napraviti decentralizaciju nekih institucija. Prema tome, mislim da imate stav komisije. Druga stvar moram da sad svom kolegi u Komisiji kažem i ja sam za tako je rekao, ali pošto je ministrica tadašnja rekla da to ne može, a on je iz te stranke i ako prihvata da je centralizacija. Ako ne budemo imali centralizaciju propašćemo. Ja jesam za državu za zakone. Ali, dozvolite da imamo pravo i građanima reći i objasniti, ako molim vas, ima štete od ovoga što će se sjedište izmaknuti iz Tuzle, odnosno iz Sarajeva u Tuzlu, neka nam kažu da je to 2 – 5 – 7 miliona ja ću glasati zato da ostane ovdje sjedište. Ništa zakon se ne mijenja, osim sjedišta. Pa, dajte malo shvatite da imamo i mi kao poslanici iz tog kraja da kažemo o ovim stvarima.
Zahvaljujem gospodinu Bešlagiću. Polahko sada. Je li replika gospodine Huskiću. Gospodin Huskić replika, pa nakon toga Nenad Mišić, pa poslije njega gospođa Hadžiahmetović Azra, pa Sead Avdić.
Ne znam da li pravilnije reći u ovom slučaju replika ili krivi navod. Ja nisam rekao ovako kao što me citirao gospodin Bešlagić. Ja sam rekao da sam ja iz Tuzle možda bih i ja tako nastupao kao on, to sam rekao, a ne da sam ja zato da se premjesti tamo. 36
Hvala. Gospodin Mišić.
Poštovano predsjedništvo, dame i gospodo, poštovani članovi Savjeta ministara, pošto prvi put izlazim želim da vas pozdravim i predlažem odmah konkretan predlog pošto sam bio i član Komisije u ime Kluba SDS-a podržavamo inicijativu da se spoje obadva čitanja i da izglasamo danas dopunu zakona. Ništa drugo.
Zahvaljujem. Gospođa Azra Hadžiahmetović pa nakon toga gospodin Sead Avdić.
Uvaženi predsjedavajući, kolegice i kolege poslanici, ja sam kao resorni ministar svojevremeno uputila pismo Parlamentu, odnosno oba doma Parlamenta BiH, ne zato što nisam iz Tuzle, ne zato što sam iz Sarajeva itd. da bih preferirala bilo kakvo sjedište, ali sam dužna ovom parlamentu, pogotovo što je većina poslanika u novom sazivu dati neko obrazloženje. Na Prijedlogu zakona o prenosu, regulatoru i opertoru sistema el. energije u BiH, odnosnona čitavom paketu zakona, dakle, na državnom i na entitetskom nivou, radne grupe su radile uz pomoć konsultanata kako je pomenuo kolega Tošić iz resornog ministarstva dugo vremena. Duro vremena je uređivan institucionalno paket da kažemo tržišta, odnosno zakona koji regulišu tržište el. energije u BiH, u skladu sa Ustavom, odnosno postojećim zakonima i nadležnostima različitog nivoa vlasti. Tako su prenos operator sistema itd. odnosno nezavisni operator sistema na državnom nivou proizvodnja i distribucija su regulisani entitetskim zakonima na entitetskom nivou. Oba nivoa vlasti imaju svoje institucije. Na držvnom nivou to je Komisija,odnosno DERK odnosno to je nezavisni operator sistema i to je elektropenosna kompanija. Na entitetskom nivou su nadležne institucije i ukupno sa uređivanjem cijelog tržišta el. energije utvrđivan je raspored postojećih institucija. Ja želim, posebno apostrofirati ulogu DERK-a, odnosno Komisije sjedišta u Sarajevu, upravo iz razloga zbog spone sa resornim ministarstom nadležnim za utvrđivanje osnovnih pravaca, odnosno načela energetske politike. Potpuno uvažavajući argumentaciju koju smo čuli od poslanika, a posebno sa područja, odnosno regije tuzlanske, kao i svojevremeno argumentaciju poslanika iz Hercegovine. Ja mislim da je ukupan raspored institucija koje regulišu el. energiju, odnosno koje su predviđene za realizaciju tržišta el. energije, odnosno uspostavljanje adekvatnih institucija za provođenje ovih zakona, da je ukupan raspored ostavlja dovoljno prostora da područja koja su posebno apostrofirana kao područja proizvodnje el. energije budu prostor i za sjedište odgovarajućih entitetskih institucija, koja su nldežna z proizvodnju el. energije. To nisu državne institucije. Ja, utoliko, predlažem da ovaj zakon, odnsono sjedište DERK-a ostaje kako je regulisano postojećim zakonom u suprotnom mislim da će izazvati mnoštvo nekih drugih problema. Zahvaljujem. 37
Zahvaljujem gospođi Hadžiahmetović. Gospodin Sead Avdić. Nakon toga ću ja uzeti malo riječ gospodine Špiriću, ali bih zamolio da mi se da riječ, jer vi ste jedanput već govorili znate. E, onda ste vi poslije odmah, poslije gospodina Avdića.
Dame i gospodo poslanici, Dobro je da je gospoža ex ministar iz prošlog saziva pokušala argumentirati da ostane jednostavno i da se ne usvoji ovaj zakon o izmjenama Zakona o aparatu el. energije, prenosa el. energije. Ti argumenti, apsolutno ne stoje i u tom kontekstu je nužno shvatiti što je Selim rekao ovo je složena državna zajednica u sistemu vlasti znamo kako funkcioniramo. S druge strane, Ministarstvo energetike i industrije, gdje bi trebalo biti locirano. Po odluci Vlade Federacije ono je u Mostaru, a što nije se preselilo u Mostar, što ne funkcionira u Mostaru, to je već problem funkcioniranja Federalne vlade. Što znači da argumentacija da bude bliže ministrstvu, apsolutno je promašena investicija. Apsolutno je nužno, nužno pokazati demonopolizaciju el. sistema u BiH i locirati operator el. energije o prenosu el. energije u Tuzlu. 64% 764 megavata ... ugljenokopi, koncentracija ugljenokopa je na području sjeveroistčne Bosne, znači, apsolutno je nužno pokazati stupanj toleranije pa i uvažavaja u smislu decentralizacije ovog o čemu govorimo, jednostavno prenos el. energije, s tim više što prenos el. energije je dio ne samo BiH Evrope, ovog dijela, jednostavno Evrope, što znači mi smo sastavni dio toga. Aposlutno ne stoji ni jedan razlog koji ste naveli gospođo ministar i u tom kontekstu mislim da stvarno treba jednostavno locirati operator za prenos el. energije u Tuzlu. Ja bih molio da se mi oko toga složimo i da, jednostvno se neubjeđujemo oko nekih elementarnih stvari, ex ministar izvinjavam se.
Eto, nema potrebe. Replika, dobro Azra, izvolite gospođa Azra Hadžiahemtović replika.
Molim vas j sad ovdje diskutujem kao član ovog Parlamenta. Prema tome ne pojavljujem se kao ex ministar, možda samo zato što sam po prirodi stvari bila malo više upućena. Resorno ministarstvo, ukoliko ste pročitali zakon državni o prenosu el. energije za utvrđivanje energetske politike je Ministarstvo vanjske trgovine i ekonomskih odnosa. Entitetskim zakonima su utvrđeni energetska ministarstva, bez obzira kako se ona zovu entitetskim vlastama za onu oblast nadležnosti koja se odnose na proizvodnju i distribuciju. Ja ću vas podsjetiti da je u skladu sa dogovorom i sa predstavnicima, odnosno predsjedavjaućim, odnosno premijerima obje entiteske vlade utvrđen raspored nezavisni operator sistema koji je već kao ZEKC uspostavljen ovdje u Sarajevu i koji funkcioniše. Elektroprenosna kompanija sa sjedištem u Banja Luci i regulatorna komisija sa sjedištem u Sarajevu, upravo zbog spone sa resornim ministarstvom koje utvrđuje energetsku politiku, dakle Ministarstvo vanjske trgovine. 38 Entitetskim zakonima je utvrđen drugačiji rapored institucije i ovo o čemu ste vi govorili kao resorno Ministarstvo energetike u Federaciji, mislim da bi vam rasprava više bila locirana na federalne institucije, odnosno Federalnu vladu i Federalni parlament. Zahvaljujem.
Hvala vam Azra. Gospodin Sead Avdić. Ovo bi došlo kao odgovor na repliku. Izvolite. Jedna minuta samo.
Poslanik Hadžiahmetović zaboravlja jednu činjenicu da je predviđena privatizacija Elektroprivrede BiH. Privatizacija elektroenergetskog sektora, odnosno privrede u RS, što znači argumentacija da se Ministarstvo vanjske trgovine bavi energetskom politikom i da će ono kreirati nešto u državi BiH, aposlutno promašeno. Izvinjavam se. Hvala vam.
Zahvaljujem. Gospodin, ja se izvinjavam gospodinu Špiriću, predstavnik Vijeća ministara traži riječ. Mi smo dužni njima dati riječ, ako uvažavate ovo. Gospodin Reuf Hadžibegić, pomoćnik ministra za energetiku u Ministarstvu vanjske trgovine. Izvolite.
Ja ću pokušati vrlo kratko da dam jedan presjek pošto sam bio koordinator tima za pripremu tog zakona. Na zakonu o el. energiji za nivo države radilo se oko tri godine. U tom timu su bili uključeni predstavnici državnog ministarstva, oba resorna ministarstva, sve tri elektroprivrede, međunrodna zajednica na čelu sa Svjetskom bankom, Evropskom bankom za obnovu i razvoj i UESEID-om ikonsultantima, koji su čitvo vrijeme bili uključeni u aktivnosti vezano za definisanje sektora elektoenergetike. Nakon, rekao sam trogodišnjeg rada, mi smo uspjeli da dođemo do kompromisnog rješenja, koje, nažalost nije ni približno rješenje kako bi trebalo da ova država ima. Ja ću samo navesti primjer. Elektroenergetski sektor je podijeljen da kažem u dvije nadležnosti prenosni sistem se nalazi u naldežnosti džrave BiH. Proizvonja i distribucija su na nivou entiteta. U tom kontekstu su donesena tri zakona, što nema ni u jednoj zemlji u ovom regionu. Jedan na nivou države, dva na nivou entiteta. Zakoni definišu organizacionu strukturu tih sektora i u sklopu toga imamo opet rješenja, koja, aposlutno nigdje ne egzistiraju a to je: Regulatorna komisija na državnom nivou za potrebe prenosnog sistema, Regulatorna komisijaza distribuciju i proizvodnju na nivou entiteta. Znači dvije još regulatorne komisije. Nezavisni operator sistema za prenosni sistem na nivou države, neazvisni operatori sistema dva, nezavisna operatora za nivo entiteta. Prenosna, jedinstvena prenosna kompanija na nivou države. Kada uzmemo tu konstituciju tog sektora, koji je, uzgred da kažem jedan od, da kažem strateških sektora za BiH, jer u regionu jugoistočne Evrope postoje samo dvije zemlje koje izvoze el. energiju, od kojih jedna Bugarska će uskoro će doći u situaciju da također uvozi, jer je u obavezi da zatvori jednu nuklearnu elektranu, prosto je nevjerovatno da se napravi sistem koji je, aposlutno neće moći da funkcioniše. Znači, rekao sam vam samo kakva je organizaciona struktura da imamo regulatornu komisiju, recimo za prenosni sistem, imamo dijelom u Sarajevu, dijelom u Banja Luci. 39 Za distribuciju i proizvodnju imamo u Mostaru, imamo u Banja Luci, tako da u stvari sva tijela koja trebali bi da funkcionišu jednoobrazno, oniće se nalaziti raštrkano po čitavoj državi. Sem toga, htio bih ovdje da još naglasim, Regulatorna komisija, njena osnovna funkcija je pokrivanje, odnosno rad kontrolisanje, definisanje rada nezavisnog sistema operatora. Znači, ne krajnji korisnika, odnosno proizvođača, konkretno u ovom slučaju, ako je u pitanju Tuzla, znači, proizvodnih kapaciteta, koji postoje u tuzlanskom regionu. Ona je direktno nadležna i kontroliše međunarodnu trgovinu i kontroliše rad nezavisnog operatora sistema tj. izegkca koji jelociran ovdje u Sarajevu, tako da je u stvari njena aktivnost je 90% koncentrisana na komunikaciju sa unutar zemlje sa Ministarstvom vanjske trgovine kao nosiocem aktivnosti za prenosni koncepcije razvoja prenosnog sistema i, istovremeno sa nezavisnim operatorom sistema i, treće, sa međunarodnim institucijama i organizacijama iz oblasti regulacije, koje postoje na nivou regiona i šireg regiona, znači, uključujući i Evropu. Ja sad vam postavljam pitanje. Šta će se desiti sa našim sistemom, sa našim prednostima u ovom sektoru, ako znamo da postoji ovakva struktura sistema, gdje, apsolutno je sve potpuno razjedinjeno. Ovdje organizacije sektora u smislu regulacije nezavisnog operatora, distribucije, proizvodnje, prenosa, ja se samo pitam kako će sistem da funkcioniše.
Zahvaljujem predstavniku Vijeća ministara. Gospodin, nemate sa njim gospodine Bešlagiću. Gospodin Nikola Špirić. Izvolite.
Dame i gospodo, evo da se ne nervira kolega Bešlagić, pokušaću mu pomoći, Ja mislim da svaki pokušaj davanja obrazloženja na način kako se daje, mene sve više ubjeđuje da je Dom naroda donio dobru odluku i da bi ovdje trebalo donijeti odluku i sjedište odrediti u Tuzli. Priča kako su međunrodni eksperti odredili i kako mimo toga ne može, onda stavlja bespotrebnim ovo donošenje na Parlament da se mi izjašnjavamo. Sjećam se sličnih priča gdje je rečeno ne može nego ovako. Zašto? Rekli međunrodni eksperti. Moram reći da je BiH, odnosno RS i Federacija zadužene sa po 20 miliona dolara za plaćanje međunrodnih eksperata u privatizaciji strateških preduzeća. Daj bože da te efekte građani brzo vide. Konstatacija da bi nešto moralo biti fizički vezano za ministarstvo da bi bilo uspješno u ovoj državi kao što nam se priča je loša konstatacija. Kako onda tek ostali sistemi koji nemaju fizičke veze. Dakle, da bi nešto bilo bliže ministrstvu to bi moglo boti uspješno i za nivo držve BiH i ja mislim da, pošto je Komisija ovog parlamenta donijela odluku sa 4 na prema 1, sad vas pitam držimo li mi do stava naše komisije ili je to negdje u međuvremenu pukao dogovor predstavnika pojedinih stranaka. Što će nam komisije, ukoliko do njihovog stava ne držimo i ja zato mislim da treba spojiti prvo i drugo čitanje i danas donijeti odluku u istovjetnom obliku kao i Dom naroda da bi ovaj zakon bio primjenjiv i natjerao one koji nas, koji nam pričaju kako to tobože nije dobro da rade dobro u skladu sa zakonom. Dakle, da ovu DER komisiju lociraju tamo gdje Parlament zauzme stav. Hvala vam lijepo. 40
Zahvaljujem gospodinu Špiriću. Stani malo Seade. Selim Bešlagić je tražio krivi navod. Čovjek treba da dobije riječ. Izvolite.
Ja stvarno ne mogu ništa da razumijem. Ovdje se nama govori da je ovo državna agencija Regulatorna agencija, ali da se daju objašnjenja da imamo dvije regulatorne agencije za proizvodnju po entitetskom. Ako ovdje raspravljamo o entitetskim regulatornim agencijama, da se onda maknemo. Ja ne želim o tome se uopšte izjašnjavati. Ovo je državna regulatorna agencija za proizvodnju el. energije. Prema tome, molim vas, ja ne mogu da shvatim primjer i princip priče kako ne može funkcionisati kada se danas u svijetu informacija prenese u roku jedne mili, ... sekunde, a mi hoćemo li ići kolima do Tuzle i nazad. Je li to, mislite da ovako radimo, onda od toga nema ništa. Prema tome, ja vas molim, mi imamo odluku Dom naroda, imamo mišljenje Komisije, evo ovdje da još iznesemo primjedbe i ja ću samo još nešto reći. Ako se opet logicira, molim vas Termoelektrana Ugljevik, Termoelektrana Tuzla, kad se to dvoje sabere to je preko 70% proizvodnje el. energije. Nema smisla stvarno i ko mi još kaže da međunarodna zajednica, hajmo upitajmo međunrodnu zajednicu gdje su termoelektrane, ako pogode ja glavu osiječem.
Zahvaljujem. Gospodin Sead Avdić. Replika je li tako?
Ja pozdravljam što je pomoćnik ministra iznio da nas upozna, jednostavno suoči sa strukturom sistema u BiH, ali ja želim da upozorim, znači netačni su navodi da, ukoliko se, je li tako operator za prenos el. energije iz Sarajeva preseli u Tuzlu da će doći do pojačanog razjedinjavanja sistema. Apsolutno to ne stoji. U svijetu informacija imejla, internetizacije, to je stvarno neuputno. Hvala vam.
Dame i gospodo poslanici, nije ovo tako jednostavno pitnaje kao što neki pokušavaju da predstave i ja pokušavam da, zapravo razumijem svu suptilnost i svu težinu ovog pitanja, na način kako je to gospodin Hadžibegić predstavnik Vijeća ministara ovdje objasnio. Ja nemam ništa protiv toga da se pojedine agencije, komisije državnog karaktera smjeste i u neke druge gradove BiH, dakle, da ne budu sve u Sarajevu. Ali, to ne treba raditi na način na koji se radi. To treba raditi na organiziran i unaprijed osmišljen način. Miimamo izvršni organ vlasti koji se zove Vijeće ministara i ono je dužno da vodi računa o tome. Ja nisam pristalica da, kada nekome od nas iz pojedinih krajeva naum padne da bi možda moglo biti afirmativno za nekoga od nas da pokuša da neku instituciju dislocira iz Sarajeva da to radi samo zbog toga. Takvu situaciju smo imali sa Komisijom za koncesije u Dimu naroda, naravno, tamo je to polazilo pa je jedan poslanik to tamo predložio u Domu nroda. Povela se čitava priča i to je, naravno, imajući u vidu konstalaciju tadašnjih odnosa u Domu naroda prošlo. Ja nemam ništa protiv toga da ova komisija bude smještena u Tuzli. Ali, to je trebalo raditi i treba rditi na organiziran i planski način. Treba napraviti plan, a ne kako kome padne na pament. Jedan poslanik u Domu naroda, gospodin Divković iz SDP-a u prošlom sazivu Doma naroda je 41 podnio amandman na ovaj zakon. Prije toga zakon je prošao u Predstavničkom domu i u Domu naroda na način na koji je prošao sa sjedištem ovdje u Sarajevu glasalo se, dakle, obadva doma Parlamentarne skupštine su glasali da Sarajevo, dakle, prihvatili prijedlog Vijeća ministara. Nećemo govoriti gdje je sjedište, prihvaćen prijedlog Vijeća ministara. Nakon toga, iz ovihili onih razloga, pokreće se inicijativa i podnosi prijedlog zakona. Ja nisam za takav pristup i zbog toga ću danas glasti protiv ovog zakona kojim se mijenja Zakon o regulatoru i prijenosu sistema el. energije. Ovo je vrlo važno pitanje. Pitanje sjedišta agencija, komisija, institucija da bi se na ovakav način pristupilo rješavanju tog pitanja. To zahtijeva organiziran planski pristup svih institucija da bi se na ovakav način pristupilo rješavanju tog pitanja. To zahtijeva organiziran planski pristup svih institucija BiH koje vode računa o tome a ne da jedan poslanik podnese. Nemam ništa protiv toga da poslanik podnese prijedlog zakona, ali jedan poslanik podnese i onda krenu lobiranja u Parlamentu sa ove ili one strane i onda krenu utakmice između poslanika ko će steći više poena u određenoj sredini ili ne. Nemojte me samo ubjeđivati da neko više voli Tuzlu ovdje od mene. Hvala vam lijepo.
Hvala gospodinu Džaferoviću. Beriz Belkić.
Želim samo kratak komentar vezano za centralizaciju, decentralizaciju. Dakle, principijelno je pitanje. Kada država BiH bude imala minimum institucija, funkcija, koje normalne dražve budu imale, odnosno kada kantoni i entiteti državi BiH daju ono što je nužno da joj daju onda možemo razgovarati o decentralizaciji. Ova država je predecentralizirana.
Zahvaljujem gospodinu Belkiću. Ako se više niko ne javlja za riječ, prelazimo na glasanje. Pitam vas ko je zato da se usvoji ovaj zakon u prvom čitanju? Ko je za? Izbrojte glasove. Hvala vam lijepa. Ko je protiv? Hvala vam lijepo. Ko su uzdržani? Hvala vam. Dajte mi rezultate. Iz Federacije BiH pitam poslanike ko je za ovaj zakon, iz Fedracije BiH? Iz RS pitam ko je za ovaj zakon? Hvala vam lijepo. Dajte mi rezultate. Nemojte se izvinjavati, a vi ste toliko puta meni stavljali primjedbu na Poslovnik a niste bili u pravu. Nemate potrebe se izvinjavati. Ja vas odlično razumijem gospodine Špiriću. 36 poslanika je pristupilo glasanju, 20 je glasalo za 10 je glasalo protiv, 6 poslanika je bilo suzdržano. Zakon je dobio opću parlamentarnu podršku. Iz Federacije BiH za zakon je glasalo 8 poslanika, potrebno je 10. Iz Republike Srpske je glasalo 12 potrebno je 5 zakon nije dobio entitetsku većinu iz Federacije BiH i ide na usaglašavanje. Nastavljamo dalje sa radom. Prelazimo na 9. tačku dnevnog reda. Ad.9. Prijedlog zakna o izmjenama Zakona, odnosno prelazimo na 10. tačku dnevnog reda. 42 Ad.10. Prijedlog zakona o matici iseljenika BiH – prvo čitanje Prijedlog zakona u Parlamentarnu skupštinu dostavljen je 4. oktobra 2002. godine. Predlagač je Vijeće ministara. Ustavno-pravna komisija mišljenje je dostavila 31.12.2002. godine. Nadležna komisija za ljudska prava, imigraciju, izbjeglice i azil. Molim vas malo pažnje. Izvještaj je dostavila 4. decembra 200.. godine. Rasprava i odlučivanje u prvom čitanju po članu 95. Poslovnika. Otvaram raspravu. Gospodin Špirić Nikola. Izvolite.
Gospodo predsjedavajući, dame i gospodo poslanici, Ja znam da se u BiH već dugo radi na pripremi ovog zakonskog projekta. Bilo je više pokušaja neuspješnih sastanaka da bi se došlo do ovog zakona. No Savjet ministara izašao je sa ovim zakonskim prijedlogom, koji, nažalost odiše različitim vrstama nedosljednosti koje jedan zakonski projekat ne može da izdrži. Ja ću vam reći, tako u članu 4. Matica iseljenika se registuje kod Ministarstva civilnih poslova i komunikacija BiH, čime stiče svojstvo pravnog lica. U članu 14. se kaže, nadzor nad zakonitošću rada matice iseljenika vrši Ministarstvo za ljudska prava i izbjegice u BiH i ono što je posebno bitno u članu 11. nadležnost dva ministarstva nad maticom isljenika, što nema potrebe, ako se zna opis njene zadaće. Član 11. Skuština je najviši organ matice iseljenika i sastoji se od 15 članova, od čega jednu trećinu članova čine predstavnici iz dijaspore koje imenuje Savjet ministara BiH. Ja mislim da je ovdje bolje rješenje da ga imenuje Parlament, Predstavničko vijeće na prijedlog Savjeta ministara, jer je ovo Matica isljenika. Dakle, dobro bi bilo, na kraju imenuje Parlament, i član 15. je sporan. Postojeća Matica isejenika BiH, dakle, godine sa zadnjom registracijom od 2.06. uskladiće svoju organizaciju i djelovanje i statut itd. ovo je, dakle, samo produžetak kontinuiteta te matice iseljenika. Onaj ko dobro zna praksu kakva je u dijaspori i zna aktivnosti dijaspore prema onom što se zove DKP mreža BiH vani, zna da ovaj član nije dobar i zato ja mislim da principi na kojima se ovaj zakon želi napraviti da pokušaji, pa, recimo pa i kongres dijaspore u Vogošći koji je prećutno izazvao manje ili više komentara koji nisu na relaciji ovog zakona mi daju za pravo da se Vijeće ministara u ovom sazivu mora bolje pozabaviti s ovim zakonskim projektom ili uraditi novi zakonski poduzvat. Ovo je, također, zakonski projekat koji predstavlja kontinuitet djelovanja bivšeg saziva Savjeta ministara i ja mislim da ovoj problematici treba dati više pažnje i da treba napraviti bolji zakonski projekat. Druga stvar, nisam spreman da učestvujem u usvajanju zakonskih projekata u kojem se kaže da su potrebna finansijska sredstva za realizaciju, ali da predlagač Savjet ministara ne zna kolika su. Predlagač mora da zna barem okvirni obim sredstava koje iziskuje primjena i ovog i svih drugih zakonskih projekata, jer mi tek sada razgovaramo o rebalansu Budžeta. Na ovakve prijedloge Savjeta ministara kada su zakoni u pitanju i nova ministarstva, ni vidovita Manda ne može predvidjeti koliki bi trebao biti Budžet institucija BiH. Dakle, ja ću biti protiv principa na kojima je pisan ovaj zakonski prijedlog. Nisam zato da Savjet ministara otvori raspravu, nisam, dakle protiv toga da se napravi bolje zakonsko rješenje. Hvala lijepo. 43
Zahvaljujem gospodinu Špiriću. Ko dalje želi da govori? Gospodin Momčilo Novaković.
Kolege poslanici, za Klub Srpske demokratske stranke nije sporan ustavni osnov za donošenje ovog zakona i to je ono, čini mi se, što danas treba da odlučimo a ja sam podnio amandmane na ovaj zakon i o tome ćemo razgovarati kad za to dođe vrijeme, tako da ne vidim razloga da vodimo raspravu o pojedinim članovima danas ovog zakona, nego o tome ima li on ili nema ustavni osnov. Jasno je da ovaj zakon ima ustavni osnov i zbog toga ćemo mi u prvom čitanju podržati ovaj zakon. Naravno, drugo čitanje kad dođe za to vrijeme ćemo iznijeti svoje stavova.
Zahvaljujem gospodinu Novakoviću. Gospodin Mirsad Ćeman se javio za riječ.
Gospodine predsjedavajući, kolegice i kolege, obzirom na fazu u kojoj se nalazimo kad je riječ o ovom zakonu, ja ću reći da mi se u principu, a zbog principa koji su ugrađeni u tekst zakona kakav sada imamo, upravo dopada pristup, jer afirmiše integracione procese i u ovoj vrlo važnoj oblasti za BiH i njene građane u svijetu. Bez namjere da imenom pominjem, ali me čudi od onih koji i te kako su skloni kritizirati navodne nacionalne stranke i nacionalne politike, te vrlo da kažem plastično i jasno pokazuju da, kad god se, u stvari, nude rješenja koja će, upravo kreirati ono što će zbližavati ljude, onda u praktičnim potezima pokažu neko drugo svjetlo. Ja se nadam da ćemo mi, mada, hajde da kažem, strogo zanatski gledano s pravne strane vidim ovdje priličan broj nedostataka u tekstu koji bi treblao i to će biti moguće u amandmanskoj fazi popraviti, ali principijelno gledajući je ovo dobar pristup, koji, u stvari pokazuje da institucije koje nisu političkog karaktera, kao što je, recimo Matica isljenika, koja sad životari, koja je registrirana '62. godine itd. i koju treba, jednostavno osnažiti, koju treba oživiti i u nju, na odgovarajući način integrirati i druga udruženja specifične vrste koja su se bavila ovom problematikom, a tiču se BiH i afirmisati i pokazati da želimo voditi brigu o svim građanima BiH u inozemstvu, ostvarivati saradnju sa onima koji takvu sardnju žele, ali šta mi principijelo možemo drugo ponuditi nego jedan takav koncept, koji će svima pokazati da je briga za kontakte i komunikaciju sa našim građanima u inozemstvu briga nas svih. Toliko i hvala.
Zahvaljujem gospodinu Ćemanu. Ko dalje želi da govori? Zaključujem raspravu i prelazimo naizjašnjavanje. Pitam vas ko je zato da usvojimo zakon o Matici iseljenika BiH u prvom čitanju, dakle, principe zakona da usvojimo? Ko je za? Hvala vam lijap. Ko je protiv? Uzdržanih? Dajte mi rezultate. Ići ćemo na entitete odmah. 44 Pitam iz Federacije BiH ko je za? RS ko je za? Hvala. Sad mi dajte rezultate. 37 poslanika. 30 je glasalo za – protiv 1 – 6 suzdržano. Postoji opća parlmentarna podrška. Po entitetima iz Federacije 23 za iz RS 6 za. Zakon usvojen u provom čitanju. Prelazimo na 11. tačku dnevnog reda. Ad.11. Izbor članova delegacija Parlamentarne skupštine BiH u: a) Parlmentarnu skupštinu Vijeća Evrope, b) Organizaciju za evropsku sigurnost i saradnju, c) Centralno-evropsku inicijativu, i d) Interparlamentarnu uniju Na zajedničkoj sjednici Kolegija oba doma Parlamentarne skupštine BiH, utvrđeni su kriteriji za izbor delegacija Parlmentarne skupštine. Kao što znate iz Predstavničkog doma smo izabrali tri člana delegacije u Parlamentarnu skupštinu Vijeća Evrope. Od Doma naroda obaviješteni smo da su izabrali jednog člana i dva zamjenika i dogovor dva kolegija a to je poslovnička odredba da se kriteriji utvrđuju od strane oba kolegija oba doma Parlamentarne skupštine BiH. Mi danas treba da biramo jednog člana i tri zamjenika članova delgcije u Parlamentarnu skupštinu Vijeća Evrope. Na Proširenom kolegiju usaglašeno je, odnosno predloženo je ovom domu da se za člana delegacije iz ovog doma, pored već izbranih članova koji su tamo akreditirani izabere gospođa Azra Hadžiahmetović a da se za zamjenike članova delegacije izaberu gospoda: Sead Avdić iz ovog doma, Ivo Lozančić i Tihomir Gligorić. Otvaram raspravu. Gospodin Živković, nakon toga gospodin Križanović.
Uvaženo Predsjedništvo, dame i gospodo, kriterijumi za izbor ovih delegacija bili su i na Komisiji za vanjske poslove, kada sam iznio stav da bi ti kriteriji trebali da budu makar onakvi kakvi su bili u prošlom sazivu. Tražio sam da se dostavi spisak delegacija u prošlom sazivu ovog visokog doma da bi se, makar, moglo da uporedi odnosi, odnosno ti kriteriji. Ja sam to dobio i koliko vidim ti kriteriji su narušeni na štetu opozicije i hoću tu javno da kažem. Delegaciju u Parlamentarnoj skupštini Vijeća Evrope u pet članova nema ni jednog iz opozicije i, ako je u prošlom sazivu iz opozicije bio jedan. To je zamijenjeno da se u zamjenike članova stavi neko iz opozicije, što ja ne mogu da shvatim kao da je ista stvar. U delegaciji i organizaciji za evropsku sigurnost i saradnju sva tri člana su iz pozicije. U delgaciji za centralno-evropsku inicijativu sva tri člana su iz pozicije, odnosno, nemam ovdje sad spisak iz Doma naroda, ali, s obzirom po mojim saznanjima pošto u Domu naroda i nema opozicije, bar ispred srpskog i bošnjačkog predstavnika naroda, smatram da će biti popunjeni iz dijela pozicije. S druge strane, vjerovatno zato što smo tek danas usvojili Zakon o ravnopravnosti i jednakosti polova u BiH, ljepša strana nije tražila svoju zakonsku mogućnost, koja će vrlo brzo doći i stati na snagu u ovoj zemlji, gdje kaže u članu 15. da radi ravnopravne zastupljenosti pola učešća žena u organima vlasti na svim nivoima, uključujući sudsku, zakonodavnu i izvršnu vlast kao i sve ostale javne službe, komisije i odbore, uključujući i učešćeu tijelima koje predstavljaju na državnom imeđunarodnom nivou, u pravilu će 45 održavati procenat ženske populacije prema posljednjem popisu stanovništva BiH, koliko ja znam to je više od 51%, dame imate mogućnost, ja ću glasati za vas, tražite da bude najmanje 50% žena. Osim toga, dozvolite samo da kažem, mi ćemo uputiti pismo i Parlamentarnoj skupštini i svim ovim organizacijama koji su nam dostavili poželjne kriterije, koji trebaju da se u ovom parlamentu ispoštuju i da se na takav način obrazuju delegacije. Hvala.
Zahvaljujem gospodinu Živkoviću. Ko dalje želi da govori? Gospodin Križanović Jozo. Izvolite.
Poštovane kolegice i kolege, Ja, jednostavno imam obvezu danas da pred ovim domom iskažem jedno nezadovoljstvo ispred Kluba SDP-a BiH kada je u pitanju bio i sam proces, da kažem predlaganja naše delegacije u međunarodnim organizacijama koje su danas vama na klupama. Naime, moram da izrazim svoje nezadovoljstvo odnosom koncipiranja tih naših delegacija, jer one, zapravo ne postižu svoj temeljni cilj, a to je prezentiranje ovog parlamenta u međunarodnim organizacijama kao naše delegacije. Ovdje je kolega Živković nešto prije mene govorio o tome. Neću ponavljati, ali bih posebno apostrofirao na našu delegaciju u Parlamentu Vijeća Evrope. Pogledajte, koliko je meni poznato u ovom parlamentu postoji, od prilike najmanje jedna trećina opozicije a u petočlanoj delegaciji našeg parlamenta ne nalazi se, dakle, od peti tih članova ni jedan kandidat, odnosno ni jedan zastupnik iz opozicije i zbog toga izražavam javno stav da mi ne možemo podržati ovakve prijedloge.
Zahvaljujem Križanoviću. Ko dalje želi da govori? Zaključujem raspravu. Pelazimo na izjašnjavanje. Pitam vas sko je zato da za člana delegacije iz ovog doma u Parlamentarnu skupštinu Vijeća Evrope se izbere gospođa Azra Hadžiahemtović a za zamjenike članova u Parlamentarnoj skupštini Vijeća Evrope gospoda Sead Avdić, Ivo Lozančić i Tihomir Gligorić. Ko je za? Jeste li izborojali? Hvala vam. Ko je protiv? Hvala vam. Uzdržanih? Hvala. Po entitetima. Iz Federacije ko je za? Samo malo brže to zbrajajte. Iz RS ko je za? Konstatujem da je Predstavnički dom Parlamentarne skupštine BiH izabrao ove preostale članove delegacije u Delegaciji Parlamentarne skupštine BiH u Parlamentarnoj skupštini Vijeća Evrope, tako što je od 35 poslanika – 25 glasalo za – 6 je bilo protiv, 2 su bila suzdržana. Iz Federacije BiH 18 je bilo za. Iz RS je 7 bilo za. Dakle, postoji i opća i entitetska parlamentarna većina tako da je ova delegacija izbrana. Ja napominjem samo da su kolegiji 46 vodili računa o kriterijima o kojima su bili dužni u skladu sa Poslovnikom da vode računa. Prelazimo pod b) b) Delegacija u Organizaciji za evropsku sigurnost i saradnju OSCE U ovu delegaciju iz našeg doma treba da biramo jednog člana a dva se biraju iz Doma naroda, to je takav dogovor da bi zdovoljili strukturu i domova i prijedlog je Proširenog kolegija da se za člana delegacije u Organizaciju za evropsku sigurnost i saradnju izabere gospođa Seada Palavrić. Pitam vas ko je zato? Izvinjavam se, prije glasanja otvaram raspravu. Gospodin Vinko Zorić je tražio riječ.
Pošto poslije bitke pokajanja nema. Meni je u istinu žao što sam maloprije glasovao za ono izaslanstvo u Vijeću Evrope. Zašto? Zašto sam izašao ovdje za govornicu, razlog je taj da upitamo gospođu Palavrić prihvaća li ona ovo, jer ja sam vidio da su od četvero maloprije spomenutih izaslanika, dvojica bila protiv toga da to izaslanstvo bude. Dakle, oni su bili protiv sebe, pa evo ja sugeriram predsjedatelju da on ubuduće upita zastupnike koje predlažemo u ova izaslnstva prihvaćajuli oni to.
Okej. Hvala vam. Ispravno.
Apsolutno podržavam izbor gospođe Palavrić, ali neka se ona izjasni želi li to raditi.
Dobro, gospodine Zoriću prihvata se to sve. Dakle, hvala vam. Zaključujem raspravu, ako se niko više ne javlja za riječ? Gospodin Potočnik. Izvolite.
Gospodine predsjedavajući, kolege zastupnici, Gospodine predsjedavjaući, mislim da je jedna osnovna greška pri izboru ovih članova da li ste provjerili da ti članovi slučajno govore neki od stranih jezika, koji su potrebni pri prezentaciji ovakvog parlamentarnog dijela?
Hvala vam gospodine Potočnik. Vodilo se računa, naravno i o tome koliko se moglo voditi računa. Moj je princip bio da u ove delegacije, uglavnom da idu ljudi koji znaju jedan od jezika, jedan od svjetskih jezika, ali prijedlozi su tu takvi kakvi jesu, vodilo se računa, moj odgovor na vaše pitanje, da li je do kraja se vodilo računa to je sad već drugo pitanje. Pitam vas ko je zato da gospođa Palavrić bude izabrana u OSCE-e? Hvala vam. Ko je protiv? Hvala i ovima koji su protiv. Uzdržanih? I njima, također. 47 Po entitetima. Iz Federacije ko je za? Hvala. Iz RS ko je za? 33 su glasala – 25 za – 7 protiv – 1 suzdržan. Postoji podrška Parlamenta Doma u cjelini. Iz Federacije 18 za – iz RS 7 za. Postoji i entitetska većina i konstatujem da smo izabrali gospođu Palavrić za člana naše parlamentarne delegcije u Organizaciji za evropsku sigurnost i saradnju. c) Delegacija u Centralno evropsku inicijativu Na Proširenom kolegiju usaglašen je prijedlog da se iz Predstvničkog doma u ovu delegaciju izaberu dva. Ona ima tri člana. Jedan će ići iz Doma naroda, dva poslanika. Prijedlog je da to budu Momčilo Novaković i Filip Andrić. Prelazimo na glasanje. Ko je zato? Hvala vam. Ko je protiv? Hvala. Uzdržanih? Hvala. Ja molim poslanike da prate. Iz Federacije ko je za? Po entitetima. Iz Federacije po entitetima. Ko je za? Iz RS ko je za? Hvala. 34 poslanika su glasala, odnosno su u sali, 28 je za – protiv je 1 – suzdržan je 1. Iz Federacije 18 za – iz RS 10 za. Postoji i podrška Doma u cjelini i po entitetima. Konstatujem da smo izabrali Momčila Novakovića i Filipa Andrića u delegaciju Parlamentrne skupštine BiH u Centralno-evropsku inicijativu. d) Delegacija za Interparlamentarnu uniju Kolegij predlaže, Prošireni kolegij da se u tu delegaciju izaberu: Felić Hazim, Sopta Ruža, Jovanović Miloš, Jusufović Munib, Špirić Nikola, Bešlagić Selim, Kunić Petar i Moranjkić Muhamed. Pitam vas ko je zato da se ova delegacija izabere? Hvala. Ko je protiv? Hvala. Uzdržanih? Nema. 36 je prisutno. 33 je glasalo za – protiv je glasao 1 suzdržanih nije bilo, u ovoj većini imamo i opću većinu Doma i entitetsku većinu, tako da nema potrebe za entitetsko izjašnjavanje. Konstatujem da smo izabrali članove naše delegacije u interparlamentarnu uniju. Prelazimo na 12. tačku dnevnog reda. Ad.12. Izbor članova komisije Doma Kao što vam je poznato dame i gospodo poslanici, gospodinu Niki Lozančiću prestao je mandat poslanika zbog izbora na novu dužnost. Izborna komisija mandat je dodijelila gospodinu Jović Ivi Miri, koji je danas, odnosno jučer preuzeo poslaničku dužnost. Ja pitam sada Klub HDZ-a da li ima drugih prijedloga ili će gospodin Jović preuzeti obaveze člana u Ustavno-pravnoj i Administrativnoj komisiji koju je imao gospodin Lozančić. Je li ovo ovako? Evo, ja konstatujem za stenogram da je gospodin Vinko Zorić, predsjednik Kluba HDZ-a sa svoga mjesta kazao da za člana Ustavno-pravne komisije i člana 48 Administrativne komisije umjesto gospodina Nike Lozančića Klub HDZ-a u obadvije komisije predlaže gospodina Ivu Miru Jovića. Prelazimo na glasanje. Ko je zato da izaberemo u ove dvije komisije gospodina Jovića? Molim malo pažnje. Hvala vam. Ko je pritiv toga? Ima li uzdržanih? Konstatujem da je Dom jednoglasno sa 35 glasova za, bez glasova protiv i bez uzdržanih glasova izabrao za člana Ustavno-pravne i Administrativne komisije gospodina Ivu Miru Jovića. Ad.13. Imenovanje člana u Privremenu komisiju za pripremu prijedloga odluke o izmjenama i dopunama Poslovnika Predstavničkog doma umjesto gospodina Nikole Špirića Nikola Špirić nas je obavijestio da podnosi ostavku na članstvo u Privremenoj komisiji za pripremu odluke o izmjeni i dopuni Poslovnika Predstavničkog doma. Ja vas molim da predložite, to bi bilo dobro iz SNSD-a da se predloži član ove komisije. Imate li prijedlog? Ima li prijedlog za nekoga? Izvolite.
Ja predlažem da se u Komisiju predloži Petar Kunić.
Dobro. Ima li novih prijedloga? Prelazimo na glasanje. Zaključujem raspravu. Ko je zato da se gospodin Petar Kunić izabere u ovu komisiju? Hvala vam. Ima li neko protiv? Nemojte voditi raspravu sa mjesta. Ima li uzdržanih? Konstatujem da je Dom jednoglasno sa 35 glasova za – bez glasova protiv i bez uzdržanih glasova izabrao gospodina Kunića za člana ove komisije za pripremu Poslovnika. Ad.14. Prijedlog odluke o postupku izbora četiri člana Upravnog odbora Javnog rdio televizijskog servisa BiH Prema odredbama zakona o Javnom radio televizijskom servisu Parlamentarna skupština BiH treba da imenuje četiri člana Upravnog odbor aove medijske kuće. Zakonom je pripisana i procedura koja obvezno podrazumijeva javni konkurs. O načinu provođenja procedure oba doma treba da usvoje odluku. Na zjedničkoj sjednici Kolegija oba doma Parlamentrne skupštine BiH dogovoreno je da se formira zajednička komisija, koja će provesti neophodnu proceduru i za domove pripremiti prijedlog kandidata za imenovanje u Upravni odbor. Vi ste dobili Prijedlog odluke o postupku izbora članova Upravnog odbora Javnog rdi televizijskog servisa BiH. U pripremi ovog prijedloga odluke, vođena je rasprava na sjednici Proširenog kolegija ovog doma kao i na zajedničkoj sjednici Kolegija ob doma. Dom naroda je ovu odluku usvojio i imenovao svoja tri člana u zajedničku komisiju za provođenje postupka. Sada vodimo raspravu o tekstu prijedloga odluke. Ja ću vam odmah kazati, glasat ćemo i o tome posebno, da je Prošireni kolegij Predstavničkog doma predložio ovom domu da se imenuju iz svakog doma po tri člana zajedničke komisije i da to iz našeg doma, iz Predstavničkog doma Parlmentrne skupštine BiH budu gospoda: Vinko Zorić, Nijaz Duraković i Nikola Kragulj. 49 Otvaram raspravu. Zaključujem raspravu. Prelazimo na izjašnjvanje o tekstu same odluke. Ko je zato da se usvoji odluka o postupku izbora četiri člana Upravnog odbora Javnog radio televizijskog servisa BiH? Hvala vam. Ko je protiv? Ima li uzdržanih? Konstatujem da smo jednoglasno sa 35 glasova za, bez glasova protiv i bez uzdržanih glasova usvojili ovu odluku. Prelazimo na imenovanje naša tri člana u ovu zajedničku komisiju, rekao sam gospoda: Vinko Zorić, Nijaz Duraković i Nikola Kragulj. Ko je za? Hvala vam. Ko je protiv? Nema takvih. Ko je uzdržan. 2 uzdržana. Konstatujem da smo u ovu zjedničku komisiju izabrali ova tri poslanika većinom glasova sa 33 glasa za, bez glasova protiv i 2 uzdržana glasa. Prelazimo na 15. tačku dnevnog reda. Ad.15. Prestanak poslaničkog mandata gospodinu Izetu Žigiću a) Prijedlog odluke o utvrđivanju prestanka mandata Vi zante da je gospodin Izet Žigić izabran za ministra u Vladi Federacije BiH i da je ta funkcija ne spojiva sa funkcijom poslanika. Gospodin Žigić je dostavio i svoju ostavku na poslaničku dužnost, formalno mi treba da usvojimo odluku kojom utvrđujemo prestanak poslaničkog mandata gospodinu Žigiću, kako bi Izborna komisija mandat mogla dodijeliti drugom kandidatu sa liste Stranke za BiH. Ovdje nema potrebe, ja mislim za raspravu. Prelazimo na izjašnjavanje. Ko je zato da donesemo ovu odluku? Ko je za? Hvala vam. Ko je protiv? Ima li uzdržanih? Konstatujem da smo jednoglasno sa 34 glasa za – 1 poslanik je otišao da razgovara na mobitel, a sa 35 glasova za, bez glasova protiv i bez uzdržanih glasova donijeli odluku o prestanku mandata gospodinu Žigiću i b) Izbor člana Administrativne komisije umjesto Izeta Žigića Klub poslanika Stranke za BiH na mjesto, Tražite riječ. Izvolite.
Gospodine predsjedavajući ja podržavam ovo pod b) samo neka se ispravi, možda je trebalo intervenirati prilikom utvrđenja izbor predsjednika Administrativne komisije.
Hvala vam na sugestiji gospodine Zoriću. Vodili ste računa o tome. Drago mi je da i vi vodite računa o tome. Mi ćemo izbrati člana a preporuka je Doma da on bude na mjestu kojeg je imao gospodin Žigić, a to je mjesto predsjednika, a vi ćete formalno izvršiti izbor i po rasporedu to pripada SBiH. 50 Ja sam dobio obavještenje da je to gospodin Munib Jusufović. Ako sam dobio dobro obavještenje onda stavljam na glasanje. Ko je zato da gospodin Munib Jusufović bude izabran za člana sa preporukom da bude predsjednik Administrativne komisije? Hvala vam lijepo. Ko je protiv? Ima li uzdržanih? Konstatujem da smo jednoglasno sa 35 glasova za bez glasova protiv i bez uzdržanih izabrali gospodina Muniba Jusufovića za člana, odnosno predsjednika Administrativne komisije ovog doma. Prelazimo na 16. tačku dnevnog reda. Ad.16. Davanje saglasnosti za ratifikaciju a) Ugovora između vlada balkanskih zemalja o ekonomskoji naučno tehničkoj saradnji u oblasti poljoprivrede Da li ko želi da govori? Zaključujem raspravu. Prelazimo na izjašnjavanje. Ko je zato da se da saglasnost za ratifikaciju ovog ugovora? Hvala vam. Ima li neko protiv? Ima li uzdržanih? Konstatujem da smo jednoglasno sa 35 glasova za, bez glasova protiv i bez uzdržanih dali saglasnost za ratifikaciju ugovora između vlada balkanskih zemalja o ekonomskoj i naučno-tehničkoj sardnji u oblasti poljoprivrede. b) Trgovinskog sporazuma između BiH i Vlade Republike Indonezije Otvaram raspravu. Zaključujem raspravu. Ko je za? Hvala vam. Ko je protiv? Hvala vam. Uzdržanih? Konstatujem da smo jednoglasno sa 35 glasova za, bez glasova protiv i bez uzdržanih glasova dali saglasnost za ratifikaciju trgovinskog sporazuma između BiH i Vlade Republike Indonezije. c) Sporazuma o petogodišnjem programu razvojne saradnje 2002. – 2006. između Vlade Republike Grčke i Vijeća ministara BiH Otvaram raspravu. Zaključujem raspravu. Pitam vas ko je za? Hvala vam lijepo. Ko je protiv? Hvala vam. Ima li uzdržanih? Konstatujem da je Predstavnički dom Parlamentarne skupštine BiH jednoglasno sa 35 glasova za – bez glasova protiv i bez uzdržanih glasova dao saglasnost za ratifikaciju Sporazuma o petogodišnjem programu razvojne saradnje 2002-2006.godine između Vlade Republike Grčke i Vijeća ministara BiH. d) Konvencije o obilježavanju plastičkih eksploziva s ciljem otkrivanja Tovaram raspravu. Zaljučujem rapsravu. Pitam vas ko je za? Ko je za? Hvala. 51 Ko je protiv? Uzdržanih? Hvala. Konstatujem da smo jednoglasno dali saglsnost za ratifikaciju i konvencije o obilježvanju plastičnih ekspliziva s ciljem otrkivanja sa 35 glasova za, bez glasova protiv i bez udzržanih glasova. e) Konvencije o bezbjednosti osoblja UN i pridruženog osoblja Otvaram raspravu. Zaključujem raspravu. Pitam vas za je zato da damo saglasnost za ratifikaciju? Hvala vam lijepa. Ko je protiv? Ima li izdržanih? Hvala. Konstatujem da smojednoglasno sa 35 glasova za, bez glasova protiv, bez udzržanih glasova dali saglasnost za ratifikaicju Konvencije o bezbjednosti osoblja UN i pridruženog osoblja. f) Međunarodne konvencije o suzbijanju terorističkih bombaških napada Otvaram raspravu. Zaključujem raspravu. Prelazimo na izjašnjavanje. Ko je za? Ko je protiv? Hvala vam lijepo. Ko je uzdražn? Konstatujem da je Predstavnički dom Parlmentarne skupštine BiH jednoglasno sa 35 glasova za, bez glasova protiv i bez glasova uzdržanih dao saglasnost za ratifikaciju Međunarodne konvencije o suzbijanju terorističkih bombaških napada. Dame i gospodo poslanici, na ovaj način je iscrpljen dnevni red i 10. sjednice Predstavničkog doma. Ja zaključujem njen rad u 14 sati i 50 minuta. Hvala vam na odzivu. Živi i zdravi bili.